Êluh pêrlu tau cara nyang têpat pêranti ngêlunasin utang supaya ora mangkin numpuk. Cara ngêlunasin utang pêrtama nyang bisa êluh coba adalah ngêja rèkapan utang. Êluh pêrlu nyatêt sêluruh utang nyang dimilikin ama bêlon dibayarin, baèk dalêm jangka waktu panjang atau pèndèk. Cara èpèktip bêrikutnyah adalah dêngan nambah pênghasilan. Sêlaèn pêranti ngêlunasin utang, pênghasilan tambahan go bisa ngêjadi altêrnatip nyang ampuh pêranti kêpêrluan dana daruratluh. Kêmudian, gunain stratègi debt snowball. Stratègi ênih ngacu pada mètodè wayah êluh ngêja prioritas utang bêdasarkan tênggat waktu pêlunasannyah sêmbari ngabèin gêdéan bunga nyang pêrlu dibayar. Têrakhir, sêudah kêsêluruhan utang udah lunas, êluh pêrlu ngêrobah kêtumanan nyang sêbêlonnyah ngêjaluh boros. Sêlaèn onoh, sigrah ilangin kêtumanan ngutang ama mulè kêlola kêuangan dêngan têpat.


Sêbagè orang tuè, êlu pasti pêrnèh salèh menyebut nama bocah. Bisè jadi êlu memanggil nama si kakak padahal sedang berbicara dêngan si adik, atau sebaliknya. Hal êni merupakan proses nyang alami amè kagak perlu dikhawatirkan. Êlu kagak perlu khawatir, apalagi menganggap hal ntu merupakan pertanda pikun. Hal êni tibang kesalahan kecil padè memori di dalêm otak. Buat memahaminya, otak terbagi ke dalêm bêbêrapè bagian nyang menyimpan informasi nyang berbeda-beda. Nama bocah amè nama orang nyang êlu sayangi laènnyè tersimpan dalêm atu sistem tertentu. Wayah ingin memanggil nama bocah, kagak sengaja nama-nama di dalêm sistem ntu milu keluar. Akibatnya, êlu salèh sebut nama dah.


Wayah dikêtawain di dêpan kelas, êluh tumannyah terjebak pada perasaan nyang ora menentu. Ora gampang buat langsung bereaksi wayah orang laèn ngêtawain êluh. Rasanyah otak langsung membeku ama êluh mao menghilang dari têmpat onoh. Nah, wayah otak êluh udah bisa bêgawè kembali, baru pikirkan cara buat meresponsnya. Êluh ora perlu meminta maaf, menerima pernyataan onoh, atau melakukan serangan balik. Melawan balik têradêp orang nyang ngêtawain êluh tibang mangkin merugikan posisi êluh. Selanjutnya, lepaskan pikiran nyang ngêja êluh merasa jêngah ama cobalah buat memahami apah nyang menyebabkan orang onoh ngêtawain êluh. Terkadang orang onoh melakukannya ora dêngan sengaja. Kemudian, kalu êluh merasa sulit buat menghadapi orang nyang ngêtawain êluh, ontong terburu-buru. Êluh bisa mengambil waktu sejenak buat berpikir dêngan jernih. Atau kalu perlu segera keluar dari situasi onoh buat menenangkan diri.


Rasa troma ama ngêri buat ngêliat kolêm rênang sêabis sêbêlonnyah bêkali-kali kêlêlêp dan sêlamêt adalah hal nyang wajar ama normal têrjadi. Tapi, rasa troma ama ngêri ênih kudu diatasin biar ora têrjadi bêlarut-larut sêhingga nongolin rasa cêmas bêlêbihan. Cara ngatasin rasa troma abis kêlêlêp adalah dêngan pêlan-pêlan ngêbuka diri buat ngêliat pakèan rênang lagi, ngêliat pidio orang bêrênang dêngan girang, datêng kê kolêm rênang sêcara langsung, nyêntuh, mêrcikin aèr dêngan rasa girang ama sêmangêt. Têrus, sêlalu bêpikir positip bahwa ora saban bêrênang bakal nyêbabin diri kêlêlêp karna di sêkêliling bakal ada nyang ngawasin. Jangan lupa juga sêbêlon bêrênang lakuin pêmanasan dulu ama pastiin kondisi awak dalêm kêadaan bugêr.


Dalam idup kite, seharusnye kite harus selalu berusaha emang untuk melakukan hal yang baik-baik. Biarkate akhirnye kaga berhasil kite buat mencapainye tujuan idup kite, seengganye kite udeh usaha melakukan segala upaya kite untuk menghasilkan hal yang baik tentunye. Seperti halnye kite dalam nyenengin, dan juga bentuk kite dalam bahagiain orang tua kite, jangan sampe kite kalo bisa kecewain orang yang paling berharga buat idup kite di muka bumi ini. Walaupun orang tua kite kaga pernah minta balasan jasa dari anaknye atas upaya dan usahanye mereka selama ini. Tapi kite sebagai anak udeh seharusnye tunjukkin bakti kite ke orang tua kite dengan sebaik-baiknye. Minimal kalo belum bisa bahagiain jangan bikin susah. Pengorbanan seorang enyak emang kaga ada abisnye, emang sih ntu anak bae sama orang tuanye, tapi ntu anak merasa sedih karena melakukan kegagalan dalam bisnisnye sampe utang dimane-mane. Akhirnye sang ibu mengorbankan rumah satu-satunye di jual buat lunasin hutang-hutang anaknye hal ntu sungguh menyedihkan kesianan ntu enyak akhirnye aampe kaga punya rumah, walau ada bejibun anaknye, tapi tetep beda rasanye kalo bukan rumah sendiri.


Menurut aye pribadi sebenerny aye kaga setuju tuh kalo harus diemin orang nyang ketauan suka nyuri tapi malah didiemin trus kelakuannye malah diumpetin. Soalnye kalo orang malah ditutupin die kaga bakalan kapok. Cuman kalo orangnye ngaku kan bisa dinasehatin biar kelakuannye tuh kaga diulangin lagi kan. Eh bener aje dugaan aye, kaga lama di temen aye nyang namanye Marsha ini berulah lagi, cuman kali ini die ketauan. Trus akhirnye die nangis-nangis karna malu, awalnye juga kaga langsung ngaku, cuma karna banyak saksi mata akhirnye dia mao ngaku juga. Trus die sempet kaga masuk sekolah tuh karna malu, pas Nyknye ikut masuk trus bilang jangan ngata-ngatain lagi baru die masuk sekola.


Elu udeh pernah ngerasain seneng karena keterima di PTN yang elu incer? Empoknye aye pernah. Bagi para siswa kelas 3 SMA, pastinye pade punya PT yang diincer dan berharap bisa keterima dan kuliah di entu PT kan? Nah empoknye aye entu sejak lama udeh punya PTN yang diincer. Akhirnye pas tiba masa pendaftaran, die mulai daftar lewat jalur undangan. Pas hari pengumuman, die seneng bener karena die lolos jalur undangan di PTN yang diincernye. Wajar aje, empoknye aye seneng bener. Soalnye yang pertama, die seneng bener karena lolos jalur undangan di PTN incerannye, yang jadi favorit banyak orang. Kedua, seneng karena lolos seleksi undangan. Ketiga, die seneng juga karena berhasil ngalahin saingan-saingannye dan jadi salah satu pemenang di antara peserta laennye.


Dêmam panggung normal dialamin banyak orang, tapi hal ênih bisa diatasin dêngan cara-cara bêrikut. Pêrtama, wayah gugup, êluh bakal ngêrasa napasluh pèndèk-pèndèk. Kalu ora ditanganin, bakal ngêja kêilangan kêsêimbangan di atas panggung. Jadi, bêbêrapah mênit sêbêlon naèk kê atas panggung, ambil napas dalêm-dalêm. Dêngan bêgonoh, êluh bakal ngêrasa rilèks. Kêdua, indipidu nyang ngêrasain dêmam panggung tumannyah karna mêrèka ngêrasa bakal gagal atau tampil ora sêsuè èkspèktasi. Buat ngatasinnyah, robah pikiran nègatip onoh jadi pikiran positip. Kêtiga, supaya pênampilanluh cakêp, ontong lupa buat têrus bêrlatih. Kêêmpat, datêng lêbih awal kê têmpat pêrtêmuan diadain. Dêngan datêng gêtap, êluh jadi bisa bêrdaptasi dêngan lingkungan sêkitar.


Katenye kagak sedikit orang yang mikir demam panggung yang mereka punya bakalan berdampak ke penampilan mereka. Nah make dari entu, ade dari mereka yang katenye mutusin buat pake berbagai obat tertentu serta alkohol supaye gejalanye ilang dan die bisa tampil lancar. Namun nyatenye, entu malah berpotensi bikin entu orang bergantung ke obat dan alkohol. Hal entu buruknye lagi malah nyebabin masalah baru. Kalo ade orang yang takut karena demam panggungnye, mungkin bisa cari cara laen yang sederhana, efektif, dan pastinye kagak beresiko. Orang yang alamin rasa takut karena masalh demam panggungnye bisa konsultasi ke tenaga ahli buat cari tau cara efektif buat atasin rasa takut karena demam panggungnye.


Mungkin aje buat nyang faktor internal, takutan ame resiko dari gawean nyang kite demen. Misalnye kite kepengen jadi seorang penulis nyang profesional, kite bakal takut kalo kagak bise ngelakuinnye sampe beres. kite bakal nyoba buat ngelindungin mimpi kite ntu biar kagak jadi mimpi nyang buruk. Kite bakal takut bakal gagal dari mimpi, jadi kite ngelampiasin ke gawean lainnye nyang bise ngebuat kite lebih adem, dalem jalaninye. Tapi ade juge faktor dari luarnye. Hal ntu biasanye karena paksaan, keterbatasan, atau hal-hal lainnye. orang-orang Disekitar kite ngelarang kite buat ngelakuin hal ntu. Atawa bise juge soalnye keterbatasan sarana ame prasarananye. Juge hal-hal lainnye nyang mirip. soalnye ntu sih salah satunye alasan kenape orang kagak bise ngelakuin ape nyang kite demenin.


Orang yang ngalamin trauma pas bencana alam biasanya paling banyak itu bocah-bocah. Pikirannya yang belom dewasa kayak anak gede bikin bocah paling ngerasain ngeri ama kebingungan. Kalo pas abis bencana alam gini, kita kudu banget ngopenin bocah-bocah. Pertama, kita kudu antepin si bocah biar anteng. Orang gede aja bisa panic kalo kena bencana alam, apalagi bocah. biasanya ocah-bocah bakalan nanya itu ngapa bisa begitu. Kita sebage orang gede kalo bisa jelasin apa adanya pake basa yang dingertiin bocah. kagak usah boong, bocah malah makin kelimpungan. Itu juga bisa jadi cara buat ngobrol ama bocah-bocah. Bikin boah itu ngungkapin apa yang jia rasain. Bikin dia mau ngungkapin perasaanya, biar jia ngerasa ada yang ngeroin rasa ngeri ama sedihnya tu bocah.


Ada juga anak murid SD yang kagak demen saban masuk sekolah. Jia minderan. Awalnya malu banget, lantaran ngelakuin salah sedikit udah diketawain. Abis dari sono, jia kaga mau masuk sekolah. Kalo disuruh masuk sekolah hawanya males. Jia juga kagak mau kayak begitu, cuman udah keburu troma kalo inget kelas, inget temen-temennya. Saban jia mau bales temen-temen yang ngedelek itu, komplotannya udah keburu nyerang duluan. Rasanya tengsin banget katanya. Dari ketawaan yang dianggepnya receh, jadi ngefek ampe jia kagak punya semanget sekolah. Selaen itu, jadi ngefek ke keidupan seari-arinya. Jia jadi kagak beranian, jadi minderan banget. Kalo ama orang, jia ngeri. Jia jadi ngeri ke sekolah, apalagi ke kelasnya.


Sêrombongan wadon bêdiri di têngah alun-alun. Ora jauh dari mêrèka, tampak sêkumpulan pêmuda nongkrong di sêbuah warung. Ada atu momèn nyang bikin kêtawa ngakak wayah salah atu pêmuda ngimplêng kê arah rombongan wadon onoh. Sêudah dipêratiin, rupanyah diah lagi ngamatin salah atu wadon nyang makè cêlana nyang ora asing baginyah. Wadon onoh têrnyata makè cêlana nyang ngêmilikin motip sama dêngan kêmèja nyang dipakènyah. Bêbêrapah têmên pêmuda onoh sigrah ngêgêroin wadon nyang makè cêlana dêngan motip serupa onoh. Wadon onoh dikasih tau olèh salah atu têmên di sampingnyah buat nèngok kê bêlakang. Bêgonoh wadon onoh nèngok, pêmuda nyang makè kêmèja nyang motipnyah sama dêngan cêlana langsung kêtawa. Orang-orang di sêkêliling mêrèka go milu kêtawa ngêliat canggungnyah dua orang nyang makè pakèan dêngan motip sama.


Banyak prilaku pêngêmudi bêbahaya nyang bisa êluh têmuin di jalan. Salah atunyah adalah mobil atau montor nyang ngintilin di bêlakang êluh. Bêrikut cara-cara ngadêpin pêngintil. Pêrtama, kalu kêndaraan nyang ngintilin bêjarak kêbangêtan dêkêt ama êluh, ontong panik. Êluh tinggal nambah jarak aman ama kêndaraan dêpan. Kêdua, têmpatin kêndaraan êluh di jalur paling pinggir ama kasih jarak dêngan kêndaraan dêpan. Dêngan bêgonoh, kalu ada bahaya, êluh punya ruang buat mingsêr ama ora kêjêbak di kêmacêtan. Kêtiga, kalu sêgala cara udah dilakuin, tapi têtêp diintilin, êluh bisa ngêbêrêntiin kêndaraan êluh sêjênak. Tapi, ontong sêmbarang bêrênti, carilah têmpat ramè atau kantor polisi têrdêkêt. Kêêmpat, buat bêjaga-jaga ama kalu udah bênêr-bênêr kêpèpèt, êluh kudu siapin juga alat pêrtahanan diri, tapi nyang ora ngêlanggar hukum, sêpêrti sêmprètan mêrica atau alat kêjut listrik. Ingêt, ênih tibang dipakè pêranti mêrtahanin diri wayah kêpèpèt.


Ada jenis ikanan yang percis banget ama cumi, namanya itu sotong. Kalo diliat sekelebat mah emang udah kayak cumi banget. Selama ini makan aja di warung makan yang nyediain ikan-ikanan laut. Cuman penasaran banget pegimana kalo masak sendiri. Nah, nyoba beli di pasar yang kebetulan lagi ada. Pas sampe rumah kaget banget pas dipegang taunya jia ada kayak batoknya gitu. Ngebersiin juga kagak kayak cumi. Batok di badannya itu kudu dicabut. Soalnya kayak kapur itu, gampang ancur. Pas ngorek-ngorek buat bersiin kotorannya rada geli banget, kayak lembek-lembek gitu. Udah geli ngebersiin tainya, kudu ngeluarin giginya juga. Kagak tau ngapa kepikirannya geli banget kalo udah berubungan ama gigi, percis banget ama kotoran.


Hal yang paling nyenengin adalah pas ikutan acara lomba membaca cerita, ceritanye kite karang sendiri abis ntu kite baca diadepan orang bejibun itu bener-bener bikin deg-degam tapi seru bener rasanye. Aye berusaha sebisa mungkin buat percaya diri dah tuh diadepan semua orang buat bacain cerita Alhamdulillah lancar dan sukses bikin semua orang yang nontonin aye ngakak sejadi jadinye, jadi kaya lagi ngelawak jatohnye bikin orang ngakak. Ntu masa masa kaga bisa banget dah di lupain malah keingetan terus, ko bisa ye seberani ntu, kalo gasalah lombanye udeh tingkat kotamadya, emang sih aye tuh boleh dibilang dari kecil udeh berani ikut lomba tampil depan orang bejibun, kayanye antara berani sama kepedean emang beda tipis sih ye.


Elu tau kagak bertape bahayanye dampak dari bully? Si Wina pernah di-bully pas SMA. Die di-bully-nye parah bener, kagak cuma kena serangan verbal, die juga kena serangan fisik. Wina pas di-bully entu pernah ditabokin, dijambak, digebukin rame-rame, ditendang, dan bahkan diinjekin rame-rame. Parah bener kan? Ternyate katanye, bullying yang dialamin si Wina ataupun orang laen, bisa bikin mereka ngalamin serangan panik. Pengalaman buruknye Wina dan korban laennye karena di-bully bakalan bisa bikin mereka diliputi rasa takut sampe akhirnye ngerasa cemas dan punya gejala berkeringat, nyeri dada, dan detak jantung yang cepat atau tidak teratur. Nah kalo kagak diobati, entu serangan panik bisa bikin mereka kagak mau pergi keluar atau ngelakuin hal-hal yang dulu die sukain. Entu semua karena mereka khawatir bakalan di-bully dan dapet serangan lainnye.


Mendapatkan predikat sebagai ganyeman yang paling bau didunia, Surströmming merupakan ganyeman tradisional khas Swedia yang udeh mendunia berkat bau busuknye ntu yang luar biasa. Terbuat dari ikan Herring yang di fermentasi, Surströmming terkenal memiliki aroma amis khas ikan yang telah membusuk dan tekstur yang berlendir. Dan karena disimpan dalam kaleng, ganyeman ntu menyimpan gas yang cukup pekat, sangkit pekatnye ntu gas saat Surströmming aroma busuknye bisa memenuhi satu ruangan dalam sekejap. Ganyeman yang udeh busuk, kotor bagi setiap orang dan tentunye menjijikan. Sedangkan untuk rasanye sendiri, sama halnye dengan baunye yang busuk rasa Surströmming juga sering digambarkan sama buruknye. Banyak orang yang coba untuk memakan Surströmming tak mampu menahan bau serta rasanya yang begitu busuk. Bahkan orang asli Swedia saja hanya sebagian saja yang sanggup untuk memakan kuliner berbau busuk ini. Tapi dibalik bau busuknye Surströmming ternyata juga memiliki manfaat untuk kesehatan. Konsumsi Surströmming dapat mengatasi berbagai masalah pada lambung, seperti kembung, begah dan juga maag. Selain ntu Surströmming, konon juga baik bagi vitalitas pria, karena itu ikan busuk ini juga sering dijadikan kapsul dan di jual sebagai Suplemen.


Kalo orang lagi sembayang di mesjid ini banyak banget juga orang tua, ada yang udah engkong, ada juga yang belom tapi tua banget itu bapa-bapa. Sering banget kagak pokus sembayang denger polahnya orang tua yang ada-ada aja. Satu orang bebangkis kenceng bener. Ada yang lagi nyusul bedehem. Entarannya ada lagi yang ngikutin batuk ampe enggrek-enggrekan. Yang kagak kepikiran itu ada orang tua yang beludah di mesjid, mana lagi sembayang juga. Rasanya gedek banget, tempat ibadah dikotorin. Udah gitu, orang di sebelah-sebelahnya juga pasti bingung mau pegimana. Mau pindah atawa mabur, udah di tengah-tengah sembayang. Cuman, kalo pindah udah keganggu banget. Kagak bisa kusu’ sembayangnya.


Selain ntu, jenis fobia lain yang memiliki kaitan dengan entomofobia meliputi ya ntu apiphobia atau melissaphobia (takut lebah). Arachnophobia (takut laba-laba). Helminthophobia, scoleciphobia atau vermiphobia (takut cacing). Katsaridaphobia (takut kecoa). Myrmecophobia (takut semut). Pteronarcophobia (takut lalat). Spheksophobia (takut tawon). Gejala Entomophobia dapat berkisar dari ringan hingga ekstrem. Gejala yang paling umum adalah kecemasan ekstrem ketika memikirkan serangga, atau melihatnye. Gejala emosional lainnye ntu termasuk, berpikir berlebihan tentang bagaimane menghindari serangga, takut, dan menghindari tempat-tempat di mane mungkin melihat serangga. Selain ntu, seseorang juga mengalami gejala fisik ketika mengalami fobia serangga, seperti: Panas dingin, pusing, sakit kepala ringan, keringat berlebihan (hiperhidrosis), palpitasi jantung, mual, sesak nafas (dispnea), gemetar, dan sakit perut atau gangguan pencernaan (dispepsia).


Ngeliat rume rame ame anjing ato kucing nyang lucu-lucu, rasenye bikin gemes ame seneng-seneng aje. Tapi, gimane kalo rume penuhnye ame kecoak? Buset, kocar-kacir dari dalem rume nyang ade. Emang kagak semue orang takut ame kecoa, cuman, buat serangga atu enih, justru kudu bangat dijijikin soalnye die sumber penyakit. Bebahaya bangat kalo ude kena enih hewan. Kecil-kecil gituh, banyak bangat penyakit nyang dibawa di dalem badannye, nya ntu bagian aer liur ame telor-telornye. Penyakitnye dari Salmonella nyang bise bikin tipes ato keracunan makanan bagi manusie. Makanye, ngerasa jijik ame takut ame enih binatang jadi atu hal nyang normal. Rase jijik ntu juge bise muncul dari kaki-kakinye nyang ade bulu-bulu alus, jadi bakal kerase asing bangat di kulit kite kalo kagak sengaja kepegang. Atu aje segonoh bebahaya ame ngejijikinnye, gimane kalo rume penuh ame serangga enih, ye?


Berlibur ke tempat yang seru adalah kedemenannye bejibun orang. Bejibun orang yang punya duit berlebih biasanye udeh mikirin dari jauh-jauh hari buat berlibur kemane gitu yang asik di datenginnye ramean. Saat ini nyari liburan kaga pake bingung lagi, gampil lah boleh di bilang tinggal cari aje dah tuh di media sosial Instagram udeh seabrek tempat liburan yekan. Nah waktu ntu salah satu penginepan yang ada di media sosial instagram ngadain undian nginep gratis, jadi die ngajakkin kerja sama dengan pemengaruh instagram yang mereview tempat-tempat liburan. Ada tempat liburan di puncak yang tempatnye cakep bener dah asik nginep disono. Cara mengikuti lombanye nonton video reviewnye sembari direkam terus diupdate di IG nantinye pemenangnye diundi, rasanye giranh bener dah menangin ntu gratisan nginep disono tempatnye asik, pemandangannye ajib dapet gratis rasanye girang banget dah.


Ada juga yang kagak kalah jorok, ya ntu mencuci alat-alat masak menggunakan air comberan hingga menginjak-injak snack saat proses pengemasan. Penjual ganyeman jorok ntu pade menjadi viral karena videonye bejibun dibagikan oleh akun-akun di Instagram maupun Twitter. Video ntu langsung dibanjiri komentar netizen yang mengaku jijik dengan pelayanan dari penjual ganyeman ntu tersebut. Video yang memperlihatkannye para pegawai pabrik snack ntu juga beredar luas di media sosial. Dalam video ntu tersebut memperlihatkannye tumpukan snack yang siap untuk dikemas. Para pegawai pun udeh mengelilingi snack tersebut. Namun, para pegawai tersebut kagak menjalankan standar kebersihan saat proses pengemasan snack. Tanpa alat pelindung, mereka menginjak-injak snack tersebut. Apalagi snack-snack ntu tersebut ditaruh begitu saja di atas lantai tanpa alas apapun. Ancaman bakteri sudah pasti mengontaminasi snack-snack renyah ntu. Video itu diunggah ulang oleh akun Instagram @makassar_iinfo. Unggahan tersebut langsung dipenuhi komentar netizen dan mengaku ingin muntah melihat penampakannye.


Kaga terase bentar lagi aye mau lulus dari SMAN 109 Jakarta setelah 3 tahun sekolah di sono. Banyak suka duka nyang aye alami, sedih mao ninggalin tapi ya mao gimana lagi pan hidup mesti berjalan. Perjuangan aye juga masuk SMA ini juga kaga mudeh, dulu tuh masa-masa aye masuk udeh daptarnye lewat online, udah gitu kaga ngarti cara daftarnya, akses internet juga dulu aye masih susah. Lebih bikin sedih lagi, aye kaga tau harus pilih 3 sekola negeri, ntar bisa dijadiin cadangan, jantung aye mao copot rasanye karna kalo kelempar dari sini aye udah kaga punya cadangan lagi. Akhirnya di menit-menit terakhir aye bertahan di Sekolah ini dan ampe sekarang nih udah mao lulus.


Ini pengalaman saya tahun kemarin. tahun-tahun 2017–2019 itu masa-masa tersulit di hidup saya sampai berpikir satu-satunya jalur agar bisa hidup bebas yaitu dengan kuliah di luar kota. lantaran univ yang saya tuju itu, saya ini tipikal anak yang suka nongkrong masih pakai seragam sampai jam 11 malam. menghabiskan uang untuk nongkrong, kopi, dan rokok bikin saya lebih relax jalanin masa-masa sma. disisi lain saya menghindari pertikaian ortu yang gada habisnya, jadi saya pulang itu tau capek terus bobo. tapi lantaran saya tau keadaan keluarga dan lingkungan pertemanan yang toxic yang dengan jelas gakan bikin saya berkembang maka saya putuskan untuk kuliah di luar kota.  cukup sulit dan masuk kedalam univ terbaik di indonesia


Helena entu tertarik banget buat tinggal dan kuliah di Malang. Make dari entu pas SMA kelas 2, die udeh mutusin buat kuliah di salah satu Perguruan Tinggi Negeri yang beken di entu kota. Die pun belajar supaye nilai rapornye membaek soalnye sebelomnye nilai rapornye kayak kebon stroberi. Die juga les supaye makin terbiasa ngerjain aneka ragam soal. Pas kelas 3 die makin giat lagi. Eh tapi nyatanye pas pengumuman dari beragam jalur tes, die ketolak masuk entu universitas. Die pun sedih karena ditolak masuk universitas keinginannye padahal die udeh belajar yang giat, udeh ngurangin waktu maen, udeh nyusun rencana, dan laen sebagainye.


Kêmêntêrian Pêrtanian nêrima pênghargaan Bhumandala Ariti atas pêncapèian dalêm ngêmbangin simpul jaringan ama ningkatin pêmanpaatan inpormasi gèospasial nyang inspiratip buat ngêdukung pêlaksanaan kêbijakan atu pêta ama pêmbangunan nyang bêrkêlanjutan. Bhumandala Ariti adalah pênghargaan bêrgèngsi nyang punya komponèn lima pilar Jaringan Inpormasi Gèospasial Nasional (JIGN). Lima pilar onoh di antaranyah adalah kêbijakan, kêlêmbagaan, sumbêr daya manusia, ama standar dan tèknologi. Pênghargaan ênih dipontên bêrdasarkan mètode pêngamatan ama èpaluasi sêsuè amanat Pêraturan Prèsidên Nomor 9 Taun 2016 têntang Pêrcêpêtan Kêbijakan Satu Pêta (PKSP) sêrta komitmên pênyêlênggaraan inpormasi gèospasial nyang ngacu pada atu standar, atu répêrènsi, atu pangakalan data spasial, ama atu gèoportal.


Ada êmpat lèngkah nyang pêrlu dilakuin masarakat wayah kêtêmu ulêr. Masarakat tibang pêrlu ngêlakuin lèngkah STOP. STOP adalah akronim dari Silent (diêm), Thinking (bêpikir), Observe (ngamatin), ama Prepare (pêrsiapan). Silent mêrupakan imbauan buat ora panik wayah kêtêmu ulêr. Sêbab, kalu panik, gêrakannyah bakal kêdètèksi olèh ulêr. Bêrikutnyah adalah thinking. Di mari, sêsêorang kudu nyoba ngidèntipikasi ulêr nyang diadêpin, apahkah bêrbahaya atau ora. Kêmudian pada tahap observe carilah apahkah ada bênda nyang bisa ngêbantu pêranti mêgang atau ngangkat ulêr. Sêlaèn onoh, pêratiin juga lingkungan sêkitar kalu pèngèn bêpindah atau mundur. Têrakhir adalah prepare sêrta ngêlakuin aksi nyang udah disiapin sêbêlonnyah, baèk onoh ngudag, nangkêp, atau mundur. Sêmoga bêrmanpaat, yak!


Kesedihan anak nyang melihat orang tuanye cere bisa pengaruh tuh ama kesehatan mentalnye. Karna anak kaga bisa nyampein unek-uneknya trus karna malu juga anak bisa jadi pemarah. Semua hal bisa bikin alesan die marah, boro-boro buat saling cerita kalo udeh di fase ini anak diajak komunikasi juga susah. Makanye buat orang tua aye wanti-wanti banget kalo hal kaya gini tuh kaga perlu dah dirasain. Sebagai orang tua kite pasti makin kena mental, karena udah ngurusin proses cere nyang susah ditambah lagi anak nyang pemarah. Bener-bener kondisi nyang bisa biki  pusing kaga karuan. Cuma aye percaya ama kekuatan doa, kalo orang tua doa sungguh-sungguh pasti cepat ato lambat anaknye juga bakal luluh.


Kalo diinget-inget tige taon ke belakang pas aye masih SMA, pas hari di mane aye nungguin pengumuman SBMPTN di sekolahan. Deg-degan campur aduk ame kelabakan mesti masuk ngecek berkali-kali ntu pengumuman. Barang sedetik lime detik mah ada kali ngecek laptop. Mana lagi kayak begitu ujan geledek, terus listrik padem, wifi mati, ya salam abis dah nih kesabaran aye. Ahirannye mah aye coba konekin aje ntu laptop ama koneksi hape, barangkali malah rejekinye masuk ntu web pas lagi kayak begitu. Eh bener aje, baru aje 10 menitan aye coba masuk, ya Allah ya Robi tiba-tiba ntu layar berubah abis ntu waktu yang ditunggu-tunggu seharian jeput dateng juga. Aye keterima di UI nyak babe!. Enggak kerasa ntu aer mata udah ngalir aje di pipi kanan ama kiri. Nangis sejadi-jadinye, nangis bahagia bisa ngebahagiain orang tua kite. Alhamdulillah Ya Allah kagak bakal aye lupain dah hari eni sampe kapanpun.


Elu pernah nemu harta karun? Aye sih kalo harta karun kayak yang di kartun atau film kagak pernah, tapi aye pernah nemuin satu kotak kayu yang isinye aneka pernak-pernik yang aye demen bener. Pas entu ceritanye udeh mau liburan panjang. Nah sekolahannye aye entu kalo udeh mau liburan panjang, bakal ngadain kerja bakti. Aye pun kebagian bersih-bersih di tangga pojok dan lemari tua yang ade di entu tempat. Aye pun mulai dari bongkar entu isi lemari dan bersihin. Eh pas lagi bongkar, aye nemuin kotak kayu. Pas aye buka, ternyate isinye entu aneka pernak-pernik yang aye demen. Entu kotak kayu udeh harta karun karena isinye yang disukain aye semua. Aye pun kaget karena udeh nemuin harta karun. Tapi aye balikin ke pihak sekolah takutnye ade yang nyariin.


Kaga cuma tiket konsernye aja nyang mahal barang-barang nyang bawa kpop jadi brand ambasadornye juga pasti harganye bakal mahal. Kaga cuma ketemu ama idolanye aja nyang diburu, barang-barang nyang kolaborasi ama mereka juga bakal diserbu. Masih inget kaga ama cerita MCD nyang kolaborasi ama BTS, buset semua MCD ampe penuh trus ampe bikin macet juga. Banyangin dah tuh kalo mereka semua bisa ketemu ama idolanya, bisa pada pingsan kali ya saking girangnya. Tapi namanye demen ama idola si kaga bisa kitw atur. Cuma kite nyang kaga demen tuh heran aje, cuma karna logo doang tapi antusiasnye udeh kaya apaan tau.


Kêtêntuan pidana têrkait pêngancêman pada umumnyah diatur dalêm Bab XXIII têntang Pêmêrasan dan Pêngancaman Kitab Undang-Undang Hukum Pidana. Mênurut R. Soesilo dalêm bukunyah Kitab Undang-Undang Hukum Pidana (KUHP) sêrta Komèntar-Komèntarnya Lengkap Pasal Demi Pasal halaman 256 namain pêrbuatan dalêm Pasal 368 ayat (1) KUHP sêbagè pêmêrêsan dêngan kêkêrasan nyang pêmêrêsnyah: 1. maksa orang laèn; 2. buat ngasihin barang nyang sama sêkali atau sêbagian têrmasup kêpunyaan orang ntu dèwèk atau kêpunyaan orang laèn, atau ngêja utang atau ngapusin piutang; 3. dêngan maksud mao nguntungin diri dèwèk atau orang laèn dêngan ngêlawan hak; 4. ngêmaksanyah dêngan makè kêkêrasan atau ancêman kêkêrasan. Kalu ancêman onoh ngêmênuhin unsur-unsur dalêm pasal 368 ayat (1) KUHP, mangka pêlaku disa dikênain pidana bêdasarkan pasal onoh.


Elu pernah kagak, kentut di depan umum? Kentutnye yang bersuara gitu. Gimane perasaannye elu? Kalo aye pernah dan aye ngerasa malu bener. Pas entu, aye dan temen-temen sekelasnye aye udeh kumpul di kelas dan lagi nunggu jamnye absen. Nah pas entu, tiba-tiba aje aye kentut. Padahal sama sekali kagak mules atau ape. Terus sialnye, entu kentut berbunyi. Nah karena kentutnye bunyi, temen-temen aye pun pade nengok ke arah aye karena mereka tau kalo entu kentut asal suaranye dari aye. Aye pun cuma bisa cengengesan saking malunye kentut di tempat umum – ya entu kelas – sedangkan temen-temen yang laen pade ngeceng-cengin aye. Nah elu makanye biar kentutnye kagak ketahuan, kudu selalu sadar ye kalo di tempat umum. Biar pas mau kentut di tempat umum, elu sadar, dan bisa atur volumenye, hehe.


Salgita bener-bener sedih karena setelah segala macem perjuangan, pengobranan, usaha, dan penantian dia pade akhirnye ditolak juga sama universitas top yang udeh die incer sejak die TK. Die entu padahal udeh rajin belajar, udeh jadi murid yang baek, dan lakuin segala hal sebagai usaha supaye diterima di universitas yang die pengenin. Tapi setelah berusaha dan daftar ke entu universitas lewat berbagai jalur die tetep ketolak. Die pun sedih bener karena ditolak dari beragam jalur buat kuliah di entu universitas top banget. Padahal die udeh lakuin banyak hal, udeh ngorbanin banyak hal, udeh ngusahain banyak hal, dan udeh nunggu lama bener. Makanye die sedih bener pas ditolak masuk universitas.


Suatu hari saya mendapatkan tugas menginventarisasi perangkat TI di kantor. Sekilas info untuk memperjelas, saya bekerja di kantor level kabupaten, level di atasnya ada provinsi, dan paling atas adalah pusat. Nah, tugas inventarisasi ini dari pusat, diteruskan ke provinsi, dan diteruskan lagi ke kabupaten, dalam hal ini saya sebagai staf TI. Pengerjaan tugas ini diberikan waktu kalau tidak salah ingat 5 hari. menurut saya itu wajar, karena perangkat yang harus diperiksa cukup banyak dan kolom yang harus diisi di tabelnya juga banyak. Karena waktu itu saya sedang tidak ada pekerjaan lain, saya langsung saja kerjakan. Di hari ketiga, tiba-tiba saya dipanggil kepala kantor. Ketika masuk ke ruangannya, ekspresinya terlihat seperti sedang marah (well, setiap hari juga ekspresinya seperti itu sih, haha). Dia menyodorkan ponselnya kepada saya, di situ terlihat daftar kabupaten yang belum mengirimkan laporan hasil inventarisasi perangkat TI. Kantor saya termasuk tentunya, karena saya belum selesai mengerjakannya.


Kalo kite udeh kaga takut sendiri, kite pasti bakal lebih mandiri. Kemana aje juga udeh kaga terpaku ama orang trus juga kite bebas buat nentuin pilihan. Kalo pergi ama orang kan suka ade aje tuh kaga sukanye, kadang selek gara-gara punya kemauan ama tujuan nyang beda. Kite harus bisa nentuin jalan hidup sendiri kan makin dewasa, trus juga kaga selamanye kite bisa bergantung ama orang lain. Jadi mandiri itu lebih girang dah, nyang penting tau bates aje sampe di mana mandirinye itu. Apalagi kalo udeh dipercaya ama orang tua, pasti kite juga bakal mikir kok buat jaga amanat dari orang tua.


Menikahlah dengan seseorang yang satu visi, dan misi sama kite. Biar kite ngejalanin rumah tangga kite jadi mudah kedepannye. Kalo kite sepaham sama pasangannye kite, masalah apepun akan terasa ringan dan kite bisa jalaninnye dengan baik-baik bareng-bareng. Misalnye dalam pernikahan, ada yang kaga langsung tuh dapet anaknye, nah karena kite sepaham kite bisa saling sabar dan nguatin satu sama lain buat bisa ngejalaninnye dengan berlapan dada. Karena tujuan pernikahan adalah ibadah, maka dari itu anak adalah bonus, pokoknye fokus sama tujuan utamanye ibadah, tapi kite tetep harus berdoa dan berjuang untuk dapetin keturunan. Kalo kite udeh satu visi, dan misi InsyaAllah kedepannye semuanye bakalan mudah dijalaninnye.


Sewaktu ntu aye ulang tahun, aye lagi punya gebetan, gacoannye aye ntu kasih kejutan pas aye ulang taon dah tuh. Jadi ntu taon aye ulang tahun aye lagi deket sama die. Aye kira aye gabakal dapet kejutan dari die gegara die kaga dateng-dateng padahal udeh diatur-atur sama temen-temen kuliah aye buat die ngasih kejutannye barengan sama temen-temen kampus aye biar orang tua aye kaga engeh. Eh die batu banget datengnye super malem, Alhamdulillaah temen-temen aye beberape ade yang masih mau nungguin ampe die dateng. Masalahnye ntu waktu bulan puasa dan udeh malem banget. Aye girang sih die tetep dateng tapi gedek juga karena kemaleman kaya mendingan gausah aje gitu.


Menggunakan deodoran, atau antiperspirant juga bisa jadi cara mengharumkan badan yang wajib kite lakukan setelah mandi. Penggunaan deodoran dapat membantu mengurangi, dan menghilangkan bau di ketiak. Saat digunakan, kulit bakalannye menjadi lebih asam sehingga mencegah datangnye ntu bakteri yang menjadi penyebab ntu bau badan. Sementara ntu, antiperspirant mengandung senyawa aktif yang dapat mengurangi produksi keringat. Pilihlah antiperspirant yang mengandung aluminium klorida ya ntu bahan kimia yang membantu menahan keringat, dan gunakan dua kali sehari pada pagi, dan malam hari. Penggunaan parfum di titik nadi juga bisa jadi cara agar badan wangi sepanjang hari yang efektif. Menyemprotkan parfum pada titik nadi bisa membantu aroma parfum berbaur dengan aroma tubuh, dan membuatnye jadi lebih tahan lama. Begitu suhu tubuh meningkat, aroma parfum pun akan aktif, dan dilepaskan ke udara. Kite bisa mengoleskan, atau menyemprotkan parfum badan di beberape titik nadi, ya ntu bagian belakang leher, lekukan siku, pergelangan tangan, bagian bawah punggung, dan belakang lutut.


Virus Covid 19 yang tadinye adanye di kota Wuhan di negara China akhirnye ntu virus menyebar hampir ke seluruh dunia. Karena kaga bisa terbendung lagi ntu virus, karena kurang cepetnye akses transportasi ditutup sehingga negara lain yang warganye udeh kena ntu virus dateng ke negara lain jadinye nyebar kemane-mane ntu virus. Hal ini sungguh memberikan dampak besar bagi banyaknye orang. Misalnye salah satunye di sektor perekonomian, hal ntu jadinye mengganggu banget sektor tersebut. Karena akhirnye bejibun perusahan tutup bahkan sampe bangkrut gara-gara hadirnye ntu virus. Karena bejibunnye sektor perekonomian yang ditutup dilarang bekerja, tatap muka dengan lainnye di kantor, jadi kalo mau dari rumah masing-masing. Akhirnye bejibun perusahan membuat keputusan PHK untuk para karyawan yang kaga bisa kerja dengan kondusif divisi mereka di kantor. Hal ini sungguh menyedihkan untuk banyaknye pegawai yang di PHK, karena kasian keluarganye juga nantinye.


Cuti gawe ntu salah satu hal nyang sangat penting didalem hidupan pekerja waktu ude begawe sepanjang waktu kite gawe. Manfaatnye selaen dari pade ngasi hal positif dalem kesehatannye, Cuti eni juge dapet bikin pegawe makinan bagus energinye waktu sumber daye manusienye pas balik begawe lagi. Misalnye aje waktu pekerja ude bekerja nyang kenceng dalem waktu 1 (satu) taon, kadang tekenan dari atasannye, ntu bikin nyang kerja bosen ame bikin gedeg ame juge bedampak ame kagak maksimalnye pekerja ngerjain gawean di tempat die ngejalananin tugasnye. Nyang dimane akibatnye dari kebosenan ame gedeg ntu dampaknye negatif buat pekerjanye atawa buat perusahaan tempat ia begawe.


Elu pernah liat sosok nyeremin kayak hantu? Aye pernah, pas TK. Jadi aye lagi mau nyeberang jalan buat nyamperin enyaknye temen aye. Tapi pas udeh mau deket sama enyak temennye aye, aye baru sadar kalo daritaadi aye dipanggil sama keluarganye aye. Pas aye nengok ke mereka, ternyata enyak temennye aye ada di samping mereka. Pas aye nengok, ternyata yang aye samperin entu hantu! Nah kalo elu pas elu ngeliat hantu, reaksinye elu gimane? Kalo aye, saking kagetnye ngeliat entu hantu, aye kagak bisa ngapa-ngapain, cuma bisa berdiri dan ngeliatin aje. Nah ternyate katanye wajar aje pas ngeliat sesuatu yang gaib kite tegang, kaget, dan kagak tau kudu kayak gimane karena yang kite liat entu di luar kewajaran. Terus pas liat hantu entu katanye emang bakalan beda-beda reaksinye tiap orang dan salah satunye entu kayak aye, cuma bisa terdiam. Jadi ya wajar aje kaget karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau kayak aye, cuma diem. Untung aje entu cuma mimpi. Tapi aye bener-bener ketakutan dan kaget pas liat entu hantu. Nah makanye kalo sebelom tidur, buat elu yang orang Islam, jangan lupa wudhu dan lakuin sunnah laennye sebelom tidur ye!


Pas entu, aye lagi dengerin dosen ngejelasin di kelas. Aye lupa materinye ape, kalao kagak salah sih mata pelajaran Psikologi Klinis dan Abnormal. Karena mata pelajarannye emang seru, kelas aye penuh mahasiswa-mahasiswi. Kayak biasanye, setelah dosen ngejelasin, kite pun diskusi dan tanya-jawab. Di entu sesi biasanye dosen ataupun kite saling nanya dan jawab. Nah pas di entu sesi diskusi dan tanya jawab, aye kagak sengaja dan kagak nyadar asal nyeletuk. Aye kagak tau kalo suara aye kedengeren sekelas. Mereka pun – mahasiswa-mahasiwi dan dosennye aye – ngetawain aye karena celetukan asalnye aye. Asli aye malu bener dah diketawain sama orang-orang di kelas.


Ade cerita lucu lagi nih pas keluarga aye jalan-jalan ke pantai di daerah nyang jual ikan seger gitu, lupa nama tempatnye apaan. Nah karna sekeluarga tuh hoby banget belanja trus liat ikan cumi pada murah ya langsung bae dah diborong. Pada kaga inget kalo di mobil aje udeh umpel-umpelan. Mana buat pulang ke rumah jalannye jauh lagi bisa berjam-jaman, untung di dalem mobil tuh ikan ama cumi pada kaga bau. Terus pas nyampe rumah kemaleman jadi lupa tuh ama belanjaan nyang udeh di beli yang kaga langsung ditaro kulkas.  Akhirnye pas pagi di buka tuh baunya amis bercampur bengu, jijik banget dah nyiumnya juga.


Dulu Nyak tuh suka jadi kuli nyuci anak-anak kosan di sekitar rumah kite. Menurut Nyak tuh lebih enak cuci gosok pakean cowo dari pada cewe. Ya bukan kaga ada alesannye, masa tiap dateng bulan mereka buang pembalut sembarangan. Kadang masih nyangkut di celana dalemnya. Kaga cuman itu, sempak nyang abis dipake trus banyak bekas darah haidnye juga disuruh cuciin. Apa kaga kebangetan tuh, sedangkan daleman kan sesuatu nyang pribadi nyang kaga boleh orang liat. Tapi ya namamye orang kan ciri khasnye beda-beda. Pas gedein usaha kaundry kite pilih tuh kalo sempak kaga masuk itungan, karna suka ditanyain juga kalo ilang.


Pas entu, Jun baru selesai rapat di BEM jam 8 malem. Entu udeh malem bener. Kampus udeh sepi. Sebagian besar lampu udeh dimatiin. Cuma ruangan bem dan satu-dua lampu koridor aje. Karena Jun ketua makanye pas yang laen udeh pulang, Jun belom pulang karena mau cek berkas-berkas penting. Nah terus pas udeh selesai urusannye, baru deh die pulang. Saat entu Jun bener-bener kaget karena kampusnye udeh kosong. Kayak cuma tinggal die aje. Terus pas die keluar kampus dan jalan ke arah kosannye, die pun ngerasa kayak sepi bener dan kayak ade yang ikutin die. Terus bener aje. Die disergap dari belakang. Die dipalak buat serahin semua barang berharganye. Jun pun ketakutan soalnye entu udeh bener-bener sepi kagak ade orang laen selaen gerombolan preman yang nodong die pake senjata-senjata tajem.


Pulang kerje, Doel diajak makan ame temennye di warung nasi uduk deket kantor mereka. Enih warung lumayan tepencil dan sempit gituh, terus gegara lumayan rame, jadi biasenye kebersiannye keurusnye setengah-setengah gituh, dah. Waktu nyampe sonoh, mereka ngambil tempat deket tembok. Abis mesen, mereka sibuk ngobrol-ngobrol. Kagak lame abis ntu, pesenannye dateng. Doel ame temennye makan dengan khidmat, bari sesekali ngobrol, tapi kagak sempet meratiin sekitar, apelagi meratiin plapon ato bagian atas mereka. Ampe tau-tau ade bunyi pluk di congor Doel. Die kejatohan kecoak di piringnye. Doel langsung diem, matung, kaget. Kagak cuman ntu masalanye, belon sempet temennye ngusir ntu kecoak, gegara tau Doel pobie ame kecoak, ntu serangge bauk tetibe aje berak di piringnye. Di piring Doel nyang masi ade nasi uduk lebih dari setenga porsi ntu! Doel mao pingsan aje ngeliatnye.


Elu udeh pernah denger penjelasan kenape orang bisa seneng bener karena keterima di perguruan tinggi? Nah pastinye buat diterima di entu perguruan tinggi, orang kudu berusaha semaksimal mungkin soalnye pasti buat kuliah di entu perguruan tinggi ade saingannye, apelagi kalo perguruan tinggi yang diincer jadi favorit banyak orang atau letaknye strategis. Setelah entu orang berusaha selama beberapa waktu buat dapetin perguruan tinggi yang diincernye, terus pas hari pengumuman dan die keterima di perguruan tinggi yang diincer, pastinye bakalan seneng bener kan? Ternyate katanye wajar aje, orang bisa seneng bener. Soalnye yang pertama, die seneng bener karena lolos seleksi di perguruan tinggi yang diincer, apelagi kalo entu perguruan tinggi jadi favorit banyak orang. Kedua, die seneng karena lolos seleksinye, entah dari jalur undangan, tes tertulis, ataupun laennye. Ketiga, die seneng juga karena berhasil ngalahin saingan-saingannye dan jadi salah satu pemenang di antara peserta laennye.


Seperti yang telah disebutkan sebelumnye, respons yang muncul dari masing-masing individu terhadap kejadian traumatis bisa sangat berbeda-beda. Oleh sebab ntu gejala yang muncul pun bisa sangat beragam, mulai dari gejala fisik hingga psikologis. Pada umumnye, reaksi terhadap trauma adalah hal yang normal, karena reaksi atau gejala ntu merupakan bagian dari proses alami tubuh untuk pulih dari trauma yang dialaminye. Berikut adalah beberapa reaksi atau gejala yang sering muncul: Sangat emosional dan merasa sedih, sangat waspada terhadap berbagai hal yang terjadi di sekitarnye, lelah secara fisik, stres dan cemas, overprotektif terhadap orang-orang terdekat, dan takut untuk bepergian karena khawatir akan terjadi sesuatu yang membahayakan dirinye.


Kêna PHK bisa ngêja êluh ngêrasain bêrbagè èmosi nègatip. Kalu ora sêgêra ditanganin, strès bêrisiko ngêmicu nongolnyah masalah kêsèhatan mèntal nyang lêbih sèrius. Supaya bisa bangkit, êluh bisa nyoba bêbêrapah cara ênih. Pêrtama, êluh kudu ngêja anggaran kêuangan nyang baru. Kêdua, sêbaèknyah jadwalin waktu, misalnyah tiga jêm saban arinyah buat nyari gawèan baru, ngêbaruin rèsume atau CV, ama ngêja surat lamaran gawèan. Kêtiga, êluh bisa ngisi waktu lowongluh dêngan ngêlakuin bêrbagè kêgiatan positip nyang êluh dêmênin. Kêêmpat, buat ngêjaga kêsèhatan pisik ama mèntal abis di-PHK, êluh juga kudu nêrapin pola idup sèhat. Têrakhir, supaya ora mangkin strès ama ngêrasa kêsêpian, êluh kudu têtêp bêrintêraksi ama orang di sêkitarluh, misalnyah kêluarga, sobat, atau mungkin têmên bêgawè êluh sêbêlonnyah.


Kayak biasa, kalo sore sering jalan beduaan pake motor ama laki. Sering banget nyari jalan yang kira-kira belom pernah dilewatin, biar tau jalan tembusan. Kali aja bisa buat jalan tikus pas lagi macet. Pas lagi muter-muter gitu, ngeliat di pinggir jalan ada tulisan gede banget kalo di situ kagak boleh buang sampah atawa itu bukan tempat sampah. Kayak gitu kira-kira. Cuman, aneh banget. Di bawah tulisan itu udah banyak sampah numpuk. Malah ada sampah yang gede banget kayak kasur ancur yang dibuang di situ. Di atas tumpukan sampah gitu juga sering banget liat bangke tikus atawa yang laennya. Pas lewatin itu minta buru-buru. Soalnya, udah kagak kuat ama buanya, geli banget liatnya.


Sêlasa pagi, 13 Dèsèmber 2016, Aiptu Sutisna ngêjalanin tugasnyah pêranti ngêlêstariin busway dari kêndaraan bêmotor sêlaèn nyang diijinin di Jalan Jatinêgara Barat, Kampung Mêlayu, Jakarta Timur. Tapi di têngah pêgawènyah buat nêrbitin pêlanggar lalu lintas, sêorang wadon nyakar-nyakar dirinyah. Wadon onoh bêrnama Dora Natalia Singarimbun nyang ngêndarain mobil Daihatsu Xènia B 1257 PRY. Aiptu Sutisna wayah onoh bêdiri di busway supaya kêndaraan bêmotor di luar kêtêntuan ora bisa nêrobos. Dora turun dari mobil ama ujug-ujug ngêmaki Aiptu Sutisna. Dalam pidio nyang beredar, Dora bahkan narik-narik rompi Aiptu Sutisna ama nyakarnyah. Romannyah Dora minta konci mobilnyah nyang diambil Aiptu Sutisna. Aiptu Sutisna ngêmilih ora ngêladènin amarah Dora nyang têrnyata pêgawè Mahkamah Agung. Polisi onoh kêmbali bêgawè, tapi Dora ngudag ama ngêbêtot-bêtot rompi Aiptu Sutisna. Sorè arinyah, Aiptu Sutisna ngêja laporan. Bukan soal diah dicakar-cakar, tapi lantaran polisi onoh ora têrima sêragamnyah dirêndahin.


Wila baru aje selesai ngerjain tugas kelompok di rumah temennye jam 11 malem. Nah rumahnye Wila entu jaraknye jauh sama rumah temennye Wila yang enih. Makenye pas baru selesai nugas jam 11 malem, Wila langsung buru-buru buat pulang biar bisa dapet bus buat ke rumahnye. Die pun dianterin sama temennye yang katenye sekalian lewat entu halte bus. Sekitar 20 menitan akhirnye sampe di enru halte, ternyate bus yang terakhir udeh lewat. Wila pun kaget karena ketinggalan bus ya g terakhir dan panik gimane caranye pulang. Tapi untungnye die ke halte dianterin temennye yang bawa motor. Dan temennye pun baek mau bantuin Wila kejer bus yang terakhir. Tapi nyatanye usahanye mereka kagak berhasil-berhasil. Wila bener-bener ketinggalan bus dan die pun cuma bisa kaget serta sedih karena ketinggalab bus.


Kalo kita kagak mau berasa ngeri sendirian di rumah, kita bisa pake cara-cara kayak gini. Kita kudu alihin perhatian kita ke kerjaan yang nyenengin. Dibandingin kita ngerasa ngeri sendirian di rumah, mending kita anggep enak sendirian di rumah, tuh. Kita bisa ngerjain apa aja yang nyenengin kagak pake direcokin. Kayak, kalo banyak orang kita kagak bisa nonton pelem suaranya dikencengin. Kesempetan banget kita bisa nonton pelem atawa drama pake suara yang kagak bikin kita kayak orang nguping. Bisa juga kita baca buku yang biasanya keberisikan, lantaran sendirian, jadi lebih anteng baca buku. Jadi, kita tanemin pikiran kalo sendirian itu bukan bikin kita ngeri malah bikin kita ngerasa bebas buat ngerjain hobi.


Aye entu sebenernye bukan tipikal yang ambisius atau doyan belajar. Sejak kuliah, aye cuma belajar kalo pas besoknye ade kuis atau ujian aje. Terus paling sehari-hari belajarnye karena ngerjain tugas aje. Dari semester satu sampe semester delapan, aye terus kayak gitu. Belajarnye juga SKS dan cuma seadanye. Nah terus pas di semester akhir, aye selesai skripsi, dan udeh lulus sidang skripsi, akhirnye tiba waktu buat acara yudisium. Sehari sebelom yudisium, dosen aye ngasitau aye buat nyiapin pidato. Aye heran, kenape aye kudu pidato? Nah terus pas besokannye, pas hari yudisium, mulai deh tuh diumumin segala macem penghargaan. Ternyata, aye menang sebagai mahasiswa terbaik dengan IPK tertinggi. Aye kaget dong. Soalnye walaupun selama ini nilai aye bagus, tapi banyak temen-temen aye yang menurut aye lebih ambisius dan layak buat dapet IPK tertinggi. Aye pun disuruh maju dan pidato. Pas entu aye seneng bener karena ternyata usaha aye yang berdasarkan rasa tanggungg jawab sebagai pelajar, dapet entu penghargaan tertinggi di antara penghargaan laennye.


Bêrikut gêjala troma wayah kêcit nyang kêliatan dari pêrobahan prilaku. Pêrtama, kêcêmasan ama pêrpisahan têrjadi wayah sêorang bocah ngêrasa cemas bêpisah atau berjauhan ama orang tua. Kêdua, gangguan molor ngêjadi tanda bahwa bocah mulè ngalamin mimpi buruk atau kêilangan kêmampuan buat molor dêngan gasik ama tibra. Kêtiga, kêilangan minat têradêp aktipitas normal. Kêêmpat, kêluhan somatik kèk puyêng, nyêri perut, atau keluhan pisik laènnyah nyang ora kêliatan pênyêbabnyah. Kêlima, kêsêdihan, wayah sêorang bocah lêbih sêring sedih, murung, ama mèwèk dêngan ujug-ujug tanpa pênyêbab bisa ngêjadi pêrtanda bahwa ada hal tromatis nyang lagi atau masing ngêbêkas dalêm ingêtan. Kêênêm, kêoramampuan bêkonsèntrasi jangka pèndèk ataupun panjang nyang ngêganggu kêgiatan atau kêsêarian, misalnyah sêkola. Têrakhir, èmosi nyang ora stabil, mêrèka nyang ngalamin troma wayah kêcit cêndêrung punya èmosi nyang bêrobah dêngan gasik.


Jauh sebelom duit ade, sistem transaksi buat jual beli paling umum nyang dipake ame manusia ntu barter atawa nukerin barang ame benda laen nyang dianggep nilainye sama atawa bise jadi lebih. Sistem barter paling pas dilakuin di kelompok nyang seupil, soalnye kagak perlu pencatetan nyang ribet buat tau siape nyang udah bayar ame nyam beloman bayar. Tapinye ape nyang dijadiin transaksi jadi makin riweuh waktu populasi manusie nambah seabregan ame lahir bejibun kumpulan nyang lebih gede. makin seabregan kegiatan tuker menuker munculin nyang bakal bikin catetan pembukuan nyang lebih pas. Kebutuhan ntu nambah gede waktu nyang mimpin mungut pajak di daerah kekuasaannye ame nyang dagang merluin tempat ame alat lebih umum buat transaksi atawa nyimpen hasil usahanye.


Apabila  muncul sejumlah gejala usus buntu, dokter akan melakukan wawancara medis, pemeriksaan fisik, dan pemeriksaan penunjang untuk memastikannya. Dalam melakukan pemeriksaan fisik, dokter akan memeriksa dan memastikan apakah nyeri benar berasal dari usus buntu yang meradang. Cara termudah adalah dengan menekan dengan lembut pada area yang sakit. Ketika tekanan tiba-tiba dilepaskan, nyeri perut usus buntu biasanya akan terasa hebat, yang menandakan bahwa peritoneum yang berdekatan meradang. Dokter mungkin juga akan mencari kekakuan perut dan kecenderungan pasien mengeraskan otot-otot perut. Kondisi tersebut merupakan respons terhadap tekanan pada usus buntu yang meradang. Apendisitis hampir selalu dianggap sebagai keadaan darurat. Oleh karena itu, pengobatan yang dapat dilakukan kemungkinan besar akan melibatkan antibiotik diikuti dengan pembedahan (apendiktomi), untuk mengangkat usus buntu.


Aneh bener, jaman sekarang. Bisa-bisanye karena udeh putus dan udeh jadi mantan, tapi karena salah satu pihak alias pihak yang diputusin kagak nerima, malah ngehasut orang-orang buat gebukin mantan pacarnye. Padahal, ape yang die bilang ke orang-orang, entu kagak ade yang bener. Entu orang fitnah mantannye, kalo mantannye entu ngejelekin, benci, atau fitnah orang-orang yang lagi dihasut sama entu orang. Alhasil, entu orang-orang pun pade marah dan kesel sama entu orang yang dimaksud alias si mantan. Mereka ngelabrak entu orang dan ngegebukin entu orang. Karena kalah jumlah, entu orang cuma bisa pasrah. Die marah bener karena dipukul atas kesalahan yang kagak die lakuin. Die pun laporin. Nyok deh jangan mitnah!


Ada seorang bocah yang baru lulus sekolah menengah ke atas mau masuk kuliah yang sampe stress banget kaga keterima masuk di perguruan tinggi negeri. Die stress gegara die ngerasa udeh rajin belajar eh tapinye kaga lolos. Baik yang secara undangan dari jalur rapot die kaga lolos, terus die akhirnye mau ngikut tes tulis untuk ujian masuk kuliah. Die belajar bener-bener banget, tapi takdir Allah berkata lain, die kaga lolos ujian. Akhirnye die katanye mau ikut kelas Ronin aje les gitu, jadi setahun ga kuliah karena penasaran mau kuliah di negeri. Tapi akhirnye die jadi kaya stress terus malah ngurung dirinye menjauh dari dunia sosial. Banyak tahapan untuk kuliah sebenernye, kite bisa jalur undangan, jalur tulis yang umum, dan mandiri kalo mau negri, kalo kite emang belum rezeki dapet sekolah negri, ya coba swasta, atau kalo belum ada rezeki kite kerja aje dulu sembari kumpulin duitnye buat kuliah, banyak perusahaan yang mau nerima lulusan sekolah menengah atas kalo emang udeh rezeki kaga bakal kemane.


Momen yang paling berhaga dalam hidup ketika pertama kali nyusuin bayi, pas kita liat mukanya tuh kaya bahagia banget bisa lahirin bayi nyang sehat. Nah perkara nyusuin juga aye ade cerita karna kok bayi nyusu bentar-bentar amat gitu jadi bikin kita begadang. Padahal itu emang normal, hari pertama ampe hari ketujuh aja beda-beda tub takaran nyusunye. Hari pertama ampe hari ketujuh tuh dimulai dari takaran 15, 20,30,45, nah ampe 60 ml. Nah beda lagi tuh di bulan pertama ama bulan kedua, bulan pertama bayi tuh nyusu sekitar 8-12 kali. Pas Umur 1-2 bulan tuh turun jadi 7-9 kali. Bayi kalo minum cuma asi ya wajar gampang laper, soalnye pan asi gampang tuh dicerna.


Êluh puguh tau ama pêraturan ganjil gênêp buat kêndaraan pribadi di bêbêrapah ruas jalan di Jakarta. Pêraturan ganjil gênêp ênih mulanyah diinisiasi buat ngèpèktipin ruang jalan di Jakarta dêngan tibang ngijinin mobil nyang angka têrakhir nomor polisinyah ganjil atau gênêp ngêlintas pada tanggal nyang juga ganjil atau gênêp. Pada wayah pandêmi ênih, pêraturan ganjil gênêp bêganti sêsuè ama tingkat pêmbatêsan aktipitas di Jakarta. Dêngan adanyah kêbijakan ganjil gênêp di bêbêrapah wilayah, mobilitas kêndaraan umum bisa ditingkatin buat ngêbantu pêmêrèntah dalêm nêkên angka kêmacêtan lalu lintas. Hal ênih bisa kita liat têrjadi di Jakarta. Kêgiatan èkonomi Jakarta nyang bêrgantung ama daèrah pênyangganyah, yakni Bogor, Dèpok, Bêkasi, ama Tangêrang, udah nyiptain arus lalu lintas nyang signipikan ama kêmacêtan di Jakarta.


Selaen sepedaan, bocah juga demen ama temennya rame-rame berenang pas hari libur. Cuman, waktu bocah sering banget kalo berenang pake baju seadanya, kayak kaos ama celana pendek biasa, biar kagak ribet. Jadi, dari rumah udah pake baju yang, pas sampe tempat berenang langsung nyebur aja ke kolem. Kalo bawa baju berenang ribet ganti-ganti dulu katanya. Namanya kagak pake setelan kusus berenang, sering ada aja. Apalagi kalo bajunya longgar. Ada bocah yang lagi asik-asik meratiin orang buat belajar gaya baru, celananya tau-tau robek. Jia langsung kebingungan. Mau keluar kolem, jia malu banget. Kalo kagak keluar, robekannya nambah lebar. Jia ngedekem di dalem, ampe ada temennya yang nolongin.


Saking sibuknya Nyak ama Babeh ampe rumah aje kaga keurus. Pas lebaran apalagi, tuh rumah paling cuman dibuat tidur doang. Waktu lebaran kan sempet tuh masak rendang, cuman teryata masih sisa berapa potong. Nah kite semua tuh lupa kalo ada rendang nyang masih sisa di kuali. Hampir seminggu tuh rendang kaga di angetin ama ditaro kulkas. Pas mau seminggu tuh kecium bau busuk dari dapur, kite belon sadar kalo ada rendang nyang busuk karna ditutupin ama tutup panci. Pas dibuka tuh baunye ambreng-ambrengan udeh banyak belatung juga. Pas liat aye jijik banget ampe mau muntah, akhirnye nyang bersihin laki aye.


Kalo lagi apes, ape bae bise kejadian emang. Lagi diem di taman aje bise jadi sasaran orang jahil. Jahilnye kagak ketulungan lagi, bise aje die nodong senjate api ke kite. Iye, pistol-pistol gituh bise aje orang nyang bukan polisi ato TNI juge punya. Kite, nyang ditodong begitu, bisenye matung aje, soalnye diteken sekali aje enoh pelatuk, melayang nyawa kite, pan. Gegara ntu orang jahil punye kekuatan lebih dibanding kite, die bise aje nindas dengan minta ato bahkan nyuruh kite nyerahin barang-barang beharge nyang kite punye. Posisi kite nyang kagak punye dukungan ape-ape, jadi mao kagak mao ngasi barang nyang dimao ame ntu orang.


Kehidupan manusia nuh emang kaga luput tuh dari kesalahan, setiap manusia pasti pernah ngerasain kecewa. Begitu pun kite, sebagai manusia pasti pernah ngecewain, cuma jangan ampe ngecewain orang nyang berharga tuh aye punya cara-cara ngendaliin diri sendiri. Pertama tuh, aye usahain banget untuk kaga ngasih janji ama orang laen. Kedua, kalo orang laen minta tolong aye bakalan bilang mengusahakan tapi belum tentu mengiyiakan. Ketiga, ketika udeh ada janji pasti aye bakalan pikirin banget dah tuh kalo perlu aye catet biar kaga tumpang tindih. Pokoknya kite emang kaga bakal pernah lepas dari kesalahan, cuma ade baenye lebih ati-ati, apalagi ama nyang namanya janji.


Aye kagak pernah membalas ucapan mereka yang ngehina aye, aye hanya bisa diam sambil melihat mereka tertawa puas menghinaku. Kalau dipikir-pikir, dulu aku benar-benar bodoh! Kenape aku malah diem aje ketika teman-temanku asyik menghina? Tapi kaga apedeh, toh aku lebih mulia daripada mereka, aku selalu berusaha memaafkan kesalahan-kesalahanye mereka meskipun tanpa diminta. Aku sering bercerita kepada ibuku tentang segala hal yang aku alami. Ibu adalah diary-ku yang selalu bersedia mendengarkan cerita-ceritaku tanpa tapi. Aku juga sering bertanya kenapa aku berbeda dari teman-temanku, kenapa rambutku keriting tidak lurus seperti si Ratmi, kenapa kulitku gelap tidak seputih si Yati, kenapa aku yang selalu dihina, kenapa aku yang dianggap paling buruk? Kenapa harus aku, Bu? Kenapa? tetapi ibuku selalu menasehatiku bahwa kejahatan kagak perlu dibales dengan kejahatan. Makanye aye kagak pernah ngebales cacian dari temen aye walau aye pernah akhirnye semper ngegas ketemen aye.


Pènomèna pêmudik ngomèl-ngomèl kê pêgawè piral di mèdia sosial, bahkan bukan tibang atu, tapi bêbêrapah pêmudik piral ngêmaki pêgawè karna êmbung miluin aturan larangan mudik Lebaran 2021. Pènomèna sêmacêm ênih têrnyata bisa disingkap dari sisi psikologis. Mênurut Pakar Psikologi Unipêrsitas Padjadjaran, Dr. Ahmad Gimmy Pratama, M.Si., Psikolog, ngomèl dipêngaruhih sistim psikopisiologis. Mulè dari tingkat kêtahanan pisik ampè kêmampuan bêpikir, ngêlola èmosi, sêrta kêmampuan indipidu dalêm ngêbaca pontên-pontên nyang ada di sêkitar. Sêmêntara aspèk lingkungan, prilaku ngomèl dipêngaruhin kondisi lingkungan sêkitar, cuaca, ampè rèaksi lingkungan sosial atau lingkungan pisiknyah. Kalu dikaitin ama pêristiwa pêmudik nyang ngomèl-ngomèl wayah ditêgor polisi, hal onoh diakibatin ama luapan èmosi nyang ngêndêp wayah pêmudik ngêlakuin pêrjalanan.


Poto nyang piral kêsêbar di mèdia sosial ngunjukin sêorang siswa dêngan rambut putih nyang ngêjadi bahan kêtawaan têmên-têmênnyah. Diah bêdiri di kêlas ngêgunain jakèt cokêlat dêngan wajah ama lêngên nyang lusuh. Bocah bêrnama Wang Fuman bêrusia 8 taun ênih bêsêkolah di pêdèsaan Ludian County, Propinsi Yunnan timur. Diah kudu nêmpuh pêrjalanan 4,5 km buat mênuju sêkola dari rumahnyah dêngan cuaca nyang amat dingin. Cuaca nyang amat dingin ampè nyêntuh suhu minus 9 dêrajat cèlcius di pagi ari ênih ora ngêjadi alêsan Fuman awang buat bêrangkat kê sêkola. Têrnyata Fuman ora dèwèkan. Diah barêng êmpoknyah kudu ngabisin waktu sêkitar atu jêm buat mênuju sêkola.


Rêsèpsi pêrkawinan kudu disiapin sêcara matêng karna acara ênih mêrupakan acara istimèwa sêkali sêumur idup. Buat êluh nyang ora pèngèn rèpot atau èmang lagi rèpot sêhingga ora bisa ngurus pêrkawinan dèwèkan, mangka êluh butuh jasa tênaga ahli. Dalêm hal ênih, êluh butuh jasa pênyêlênggara pêrkawinan. Nyêlênggarain rêsèpsi pêrkawinan èmang butuh konsèntrasi ama tênaga nyang cukup gêdé. Pêrsiapan pêrkawinan wayah ênih ora bisa dianggêp èntèng. Bêgonoh banyak nyang kudu êluh siapin, têrlebih lagi kalu êluh pèngèn rêsèpsi dêngan skala gêdé nyang ngêlibatin banyak tamu, baèk kêluarga atau têmên. Kalu êluh ngurus rêsèpsi pêrkawinan dèwèkan, puguhnyah bakal amat rumit. Tapi, kalu ngêgunain jasa pêngyêlanggara pêrkawinan, bêban pikiran êluh bakal bêkurang. Jadi, êluh bisa lêbih pokus buat ngurus hal laènnyah dah.


Arielle pêrnah ampir mati bêbêrapah taun lalu. Onoh ngêjadi pêngalaman paling ngêriin sêpanjang idupnyah. Suatu pagi, Arielle kêbangun dêngan rasa nyêri di sekujur awak. Diah tibang ingêt abis minum barêng têmên, tapi ora tau pêgimana bisa pulang ampè kê rumah. Arielle baru sadar awaknyah bêlèpètan darah sêudah ngêlêpas piama. Sêudah dicèk, têrnyata ada luka gêdé di bagian bêlakang kêpalanyah. Diah kêdagar-dagar pêgi kê rumah sakit buat ngobatinnyah. Rupanyah Arielle jatoh dari tangga kos-kosan dêngan kondisi kêpala ngantêm ubin bêton. Diah sêmpêt pingsan, têrus sadar diri ama bêjalan kêtatih-tatih kê pangkèng. Arielle ngêganti baju ama pingsan lagi. Diah bêsukur masing idup ampè karang, tapi pêngalaman onoh ngêjanyah kagèt pisan.


Dina entu anak pertama dari 5 bersodare. Sejak die kecil, keluarganye idup pas-pasan atau bahkan bisa dibilang kekurangan. Dina sekeluarga tinggal di kontrakan kecil yang udeh reyot. Karena idupnye kurang baek dari kecil, akhirnye sejak SMP die bertekad buat sukses biar bisa ngasih keidupan layak buat keluarganye. Die pun selalu rajin belajar biar nilainye bagus. Terus pas SMA, die makin rajin belajar sampe dapet universitas unggulan. Pas kuliah die belajar makin rajin biar dapet beasiswa. Selaen belajar, die juga kerja sambil kuliah. Hingga tiba akhirnye die lulus kuliah. Die pun diterima kerja di salah satu perusahaan. Jelas aje die seneng bener karena bisa kerja dan bisa nabung buat beli rumah biar die dan keluarganye tinggal di tempat yang layak. Selaen buat beli rumah, jelas aje duitnye die buat bantu kebutuhan keluarganye ddan buat biaya sekolah adek-adeknye. Malang bener nasibnye si Dina, baru setaonan die kerja, die kena PHK. Jelas aje die sedih bener karena keilangan mata pencariannye buat ngehidupin keluarganye.


Belakangan ini lagi geger mengenai restoran cepet saji yang namanye Karen’s Diner yang udeh buka cabang pertamanye di Indonesia. Publik pun banyak yang merasa antusias, tapi kagak sedikit yang penasaran dengan apa ntu Karen’s Diner. Karen’s Diner merupakan restoran dengan gaya pelayanan unik. Bila biasanye pelayanannye ramah, dan sopan menjadi keutamaan, justru sebaliknye di Karen’s Diner. Sebab, di Karen’s Diner, selain membeli ganyeman, pelanggan justru membayar pramusaji atau pelayan untuk menjadi judes dan marah-marah. Sehingga memberikan pengalaman unik. Tapi udeh tau ntu konsep resto kaya gitu, eh pas dateng ngadepin pelayannye yang kaya gitu kaga terima, akhirnye malah jadi berantem.


Di sekolah TK (Taman Kanak-kanak) biasanya jadi tempat tentrem ama nyenengin buat bocah-bocah. Ada satu bocak laki yang di kelas ujug-ujug ngerecokin satu temen kelasnya yang kalem. Bocah yang kalem ini badannya emang alus banget. Bocah yang pengen ngegangguin ini badannya bongsor. Jadi, si bocah yang alus itu, badannya udah geget pas bocah bongsor mau ngedeketin. Pas udah deket, bocah bongsor ini ngambil pensil punya bocah alus, cuma ama bocah alus kagak dikasih lantaran itu pensil satu-satunya yang jia bawa. Gara-gara kagak dikasih, bocah bongsor ini langsung ngegebuk tangan si bocah alus. Ngeliat kejadian kayak gitu, bocah-bocah laen yang di kelas ngeliatin. Ada yang ngerengked ketakutan, ada juga yang malah sorak-sorakan nyokong dua bocah itu buat berantem. Pas dicari tau ama gurunya, ternyata bocah bongsor yang nge-bully ama bocah laen yang nyokong gitu biasa maen gem yang di dalemnya ada berantem-berantemnya.


Semua udeh kita kasih nyang terbaik, belajar pun satu taun dipersiapin buat ikut seleksi masuk PTN. Pokoknye semua fasilitas udeh lengkap dah tuh die tinggal ikutin aje dengan bae, sering juga aye ngawasin perkembangan belajarnya, takut ade nyang bikin die susah, tapi aman-aman aje tuh katanye. Sebenernye untuk jelasin pas ikut seleksinye aye ama suami kaga paham-paham banget karna kite tuh masuk PTN lewat jalur undangan ato tanpa tes. Meskipun gitu, tetep kite bantu cari tau, ya segala proses udeh banyak dah kite lewatin. Hari dimulainye ujiannye, aye selalu dukung tuh dan bilang semua rejekinye udeh ada nyang ngatur. Tapi emang nyang di atas belom ngijinin, jadi belom dapet tuh die jadi mahasiswa PTN, sedih banget dia kaga berenti nanti tapi lama kelamaan die ngerti trus nerima.


Makhluk alus emang pasti ada, di kitab suci kan juga dikasih tau tuh tentang keberadaan di dunia tuh bukan cuma manusia. Nah, mangkanye kite mesti ati-ati dalem perbuatan dan ucapan, kaga boleh tuh nyang namanye sesumbar. Nyak tuh selalyu ngajarin kalo di tempat baru jangan ngomong sesumbar. Trus lagi kalo kite perempuan kan pasti menstruasi ya, jadi kalo bisa tuh darah nyang ada jangan ampe dibuang sembarang dah kalo bisa mah dicuci biar kaga bau amis. Abis itu, kalo masuk me tempat orang ato ke rumah orang jangan lupa ngucap assalamualaikum. Trus juga jaga ketertiban dan kebersihan di mana pun kite berada, soalnye pan kite gatau orang nyang nempatin sebelumnye.


Apah nyang êluh lakuin wayah sêsêorang ngintilinluh di jalan? Bêrikut caranyah. Pêrtama, pêratiin saban dêtail nyang ada di sêkêlilingluh, têrmasup nama jalan, nomor rumah, bangunan, atau toko. Ngêtauin lokasi pêrsisluh bakal ngêbantu ngêdapêtin bantuan nyang dipêrluin. Kêdua, gunain ponsèl êluh pêranti ngubungin têmên atau anggota kêluarga nyang mungkin posisinyah dêkêt. Kasih tau lokasi êluh kêpadanyah ama minta disampêr. Lêbih baèk pêrtêmuan diatur di têmpat umum, yak. Kêtiga, ontong langsung pulang kê rumah. Kalo bêgonoh, pêngintil bakal tau têmpat tinggal êluh. Bêlon aman buat pulang ampè êluh 100% yakin udah ora diintilin lagi. Têrakhir, ontong ragu ngubungin  polisi. Kalu orang onoh mulè ngêdêkêt ama ngintilin bêkali-kali, sigrah hubungin nomor darurat atau kantor polisi têrdêkêt.


Aye suka takut, dan berpikir bahwa keadaan rem mobil, atau motor aye sedang kagak berfungsi ntu remnye, aye suka takut kalo pergi-pergi tau-tau remnye blong dan kecelakaan. Lalu aye konsultasi dengan dokter melalui internet aplikasi. Kata dokter keluhan yang aye alami berupa rasa cemas, takut, dan gelisah dapat disebabkannye ntu karena gangguan cemas. Gangguan cemas adalah suatu kondisi dimane munculnye rasa cemas, dan khawatir yang berlebihan, rasa cemas, dan khawatir tersebut terkadang muncul terhadap kondisi tertentu. Gangguan cemas ntu sering menimbulkan gejala berupa, cemas, takut, khawatir, muncul pikiran yang buruk, gugup, ragu-ragu, berkeringat, jantung berdebar, dan sulit berkonsentrasi. Gangguan cemas ntu dapat disebabkannye karena faktor pernah memliki peristiwa traumatik pada masa lampau, memiliki riwayat gangguan kecemasan, stress yang berlebihan, pernah mendapat perilaku bullying, pengaruh obat-obatan.


Elu punya pengalaman perpisahan yang sedih? Si Wila punya. Die sedih bener karena orang tuanye berpisah dna kudu idup berpisah sama babehnye. Karena orang tuanye Wila cerai, hak asuk Wila jadi buat enyaknye Wila. Wila sayang bener sama enyaknye, tapi die sedih karena orang tuanye kudu berpisah. Nah elu tau kagak, ape aje dampak psikologis ke bocah pas orang tuanye cerai? Nah katenye sih, bocah yang orang tuanye cerai mungkin bakalan jadi pendiam, agrsif, cepet marah, kagak percaya diri, pesimis ke cinta, dan laennye. Entu makanye sebisa mungkin orang tua kudu bener-bener bisa ngejelasin ke bocahnye biar die paham dan bisa meminimalisasikan dampak negatif ke entu bocah.


Hubungan Babeh ama adenye tuh jadi kaga bae semenjak banyak dikecewain. Babeh jadi makin pendiem dan ngomong pun seperlunye. Babeh kaga perrnah lagi tuh duduk ngobrol bedua ama adenye. Situasi kite kalo lagi bareng-bareng tuh bener-bener canggung banget. Hubungan mereka tuh bener-bener kaga bae dah, malah makin kemari tuh Babeh makin ngehindar ama adenya. Kumpul keluarga nyang harusnye saling tegor sapa, trus ketawa-tawa juga sekarang sepi aje gitu. Keadaan jadu berubah banyak trus juga kite kena dampak akibat oerang dingin Babeh ama adenya. Kaga jelas knapa Babeh malah ngehindar trus kaga berusaha perbaikin keadaan, karna kan kite juga jaga tau ape nyang babeh rasain selama ini.


Rasa jijik tiap orang kan beda, kaga semua orang maklum ama kotoran orang kaya muntah bayi contohnye. Kalo kite di kendaraan umum trus ada bayinye mah siap-siap aje tuh. Cuman kite juga harus jaga sopan santun jangan ampe ngebuat tersinggung orang tuanye. Ya namanye mabok perjalanan kan tiap orang pernah ngerasain. Trus kalo ade nyang mabok trus kite jijik ya paling kite berpaling pake bau-bauan nyang ngeredain bau asem dari mutahannye. Mangkanye kalo pergi tuh bawa wewangian kalo ga minyak angin. Jangan marah juga ama orang tuanye soalnye kan si orang tua kaga mao anaknye muntah di sembarang tempat juga.


Sekarang juga kite kaga boleh terlalu percaya ama orang. Apalagi urusan minjem duit kan sekarang cuma tinggal modal ktp. Walaupun orang nyang minjem data kite kenal deket, tapi ada baenya kite nolak dah. Banyak tuh cerita tentang orang nyang kelibet utang temennye, trus temennye malah kabur dan mao kaga mau dia bayarin tuh utang. Pihak nyang nagih kan kaga mao tau siapa nyang minjem, dia cuma ngikutin prosedur trus ngikutin data nyang udeh dia pegang. Buat urusan siapa nyang minjem mah die udhe angkat tangan. Nah, karna kejadian itu kite juga jagan sembarangan ngasih data pribadi, soalnye bahaya data diri tuh kalo ampe disalah gunain.


Elu pernah liat bayi baru lahir? Elu ngerasa seneng kagak saking gemesinnye entu bayi? Aye pernah ngerasa seneng bener pas liat bayinye sodara aye saking gemesinnye entu bayi. Nah, ternyate kagak cuma aye doang yang seneng liat bayi gemesin, tapi ada banyak orang yang seneng karena liat bayi yang gemesin! Elu tau kagak kenape elu ataupun orang lain bisa seneng pas liat bayi? Nah katanye sih orang bisa seneng liat bayi soalnye bayi entu gemesin bener, senyam-senyum padahal lagi bobo, pas lagi cegukan, jari kaki dan tangannye yang mungil, aromanye yang sedep khas bayi, gaya tidurnye, suaranye, ekspresinye yang imut, nangisnye, pas die nemplok di gendongannye elu, pas die dipakein baju-baju gemesin, dan laennye. Intinye saking gemesinnye entu bayi baru lahir – mau entu bayi punyanye, bayinye sodara, bayinye kerabat, ataupun bayinye temen – bikin orang seneng bener deh!


Tidak terasa kehamilan si kembar udah dua bulan, dan saya baru sempat menuliskan cerita kelahirannya sekarang. Waktu cepat berlalu, saat di USG Posisi yang janin satu lintang, janin dua miring, Posisi kedua janin sama-sama sungsang, Posisi kedua janin sama-sama miring, Posisi kedua janin sama-sama miring, ntinya kedua kepala janin tidak pernah sama-sama di bawah. Terus saya ketemu seorang teman di WAG, dimana dia berhasil melahirkan bayi kembar normal dengan berat masing-masing janin hampir 3 kg. Lalu saya tanya, apa saja tips supaya bisa melahirkan normal bayi kembar. Dia menyarankan banyak berdoa, banyak usaha, dan sedekah. Jika usia kehamilan telah masuk usia kehamilan 27-28 minggu, yang terpenting janin tetap bisa dipertahankan hingga usia kehamilan minimal 36 minggu. Saran tersebut benar-benar saya lakukan.


Sêmuanyah bêrmula dari pêgi liburan dadakan kê Singapura karna ada tikèt murah. Bêgonoh ada promo harga tikèt pêgi-pulang CGK–SIN dijual dêngan harga ora lêbih dari sêjuta, kita langsung ambil, ora pakè mikir dua kali. Wayah mao balik kê Indonèsia, ada pêsên masup dari maskapèi pênêrbangan nyang kita gunain nyampèin pêrmohonan maap bahwa ada pênyêsuèan jêm pênêrbangan. Intinyah, jadwal pênêrbangan kita dimajuin. Kita nyang masing bêlanja tibang punya waktu 3 jêm buat balik kê pênginêpan, ambil barang, kê bandara, têrus antrè imigrasi. Kêringêt udah ngucur. Kudungan guah udah lêcêk ora karuan! Mana jantung dêg-dêgan diudag-udag jêm kêbêrangkatan. Untung ajah masing kêcandak.


Kalo êlu ngêmilikin sipat jêngah, mungkin bakal amat susèh bagi êlu buat ngatasinnyè, khususnyè di têmpat gawè. Sipat jêngah bukanlah hal nyang buruk, tapi kalo bêrlêbihan, kêsêmpêtan êlu buat ngunjukin potènsi amè bêrsinar di têmpat gawè ngêjadi mangkin kêcit. Banyak alêsan nyang dimilikin sêsêorang buat ragu ngomong, têrutamè di têmpat gawè. Kalo êlu salèh atunyè, mungkin êlu lêbih dêmên ngobsêrpasi, kêhalang olèh pêrasèan jêngah, ampè karna pêrpèksionis. Lalu, wayah êlu milu dalêm rapat nyang diadèin pêrusahèan, mungkin êlu ngêmilikin sêjumlèh idè cêmêrlang nyang bêlon êlu sampèin. Jadi, sêbêlon ngêhadirin rapat bêrikutnyè, ingêtin diri êlu bahwa êlu mampu amè ngêmilikin pêngêtauan nyang cukup. Têrakhir, pênting bagi êlu buat ngêjagè diri biar têtêp pêrcayè diri. Êlu bisè ngêjadwalin ngasoh saban jêm biar êlu bisè pokus têradêp diri êlu, narik napas dalêm-dalêm, amè nyêgêrin pikiran.


Rumah tangga Tia ama lakinyah udah kêjalin sêkitar 8 taun. Pada taun kê-7 pêrkawinan, mêrèka ngalamin kêjadian hèbat. Awal mula, laki Tia lêbih sêring bêrada di luar rumah barêng têmên-têmênnyah ampè larut malêm, bahkan kadang ampè pagi diah baru pulang kê rumah. Onoh sêmuah ngêja Tia curiga têradêp lakinyah, apahlagi jarang êmên lakinyah mau nêmêninnyah ama bocahnyah buat sêkadar liburan. Wayah laki Tia ora opèn kêpadanyah, banyak lanang nyang ngêdêkêtinnyah, mêski mêrèka tau Tia punya laki. Suatu wayah, Tia bêkênalan ama sêorang lanang bêrnama Yusuf, rêkan kantornyah. Tia ama Yusuf bisa dibilang sêpêrti sêpasang gacoan nyang lagi dilanda asmara. Ampè akhirnyah, laki Tia ngêtauin pêrsêlingkuhan onoh. Diah go amat nyêsêl udah ngianatin lakinyah nyang têrnyata sêtia. Tia bêrtobat kêpada Allah Swt., bêrjanji buat ngêjadi manusia nyang lêbih baèk lagi.


Keadaan si Erin sekarang udeh bener-bener berubah, biasanye tuh berangkat sekolah dianterin ama supirnye, sekarang dianter pake motor ama bapaknye. Mainan-mainan juga sekarang udeh kaga pernah liat lagi tuh nyang baru, tapi keluarganye tuh masih bolehin kite buat maen bareng Erin. Walaupun keadaannye udeh berbeda, tapi baeknya orang tua Erin tuh kaga pernah berubah, masih sama aje baenye. Keadaan mereka emang lagi sulit banget karna bapaknya Erin tuh kaga langsung dapet kerja, akhirnye mobil nyang tersisa tuh sering dipake buat narik. Erin tuh dari dulu emang kaga sombong jadi ampe sekarang kelurganye kena musibah macem gini tuh jadu malah pada bantu, untungnye juga keluarga Erin punya aset kontrakan jadi kaga susah hidupnye,


Kalo di rumah, tugas buang sampah ke rawa itu tugasnya laki. Bukannya ngapa-ngapa, tempatnya rada ngeri. Apalagi kalo abis ujan, tanahnya sering debel ama licin. Pernah pas siang, sampah udah numpuk banget. Kagak kuat keendus bau ama ngelongok tong sampah dikerubungin laler. Jadinya, mutusin buat buang sampah ke rawa. Itu tempat penampungan sampah buat orang di sini. Banyak sampah basah yang emang asalnya dari dapur. Cuman, yang di sono udah pada busuk. Gara-gara jarang banget ke sono, belom nyampe sono, baru deket aja udah keendus baunya. Makin deket, makin bentek baunya. Geli banget. Pas udah nyampe, kagak lama-lama langsung lemparin plastik pas sampe sono. Terus, langsung mabur balik lagi, lantaran udah kagak kuat ama hawanya.


Elu pernah kagak, dapet penghargaan dari menangin suatu lomba? Kalo aye sih pernah, pas TK, hehe. Menjelang lomba, tentu aje aye terus-terusan berusaha buat latihan. Terus pas udeh lomba dan aye dinyatain menang serta dapet penghargaan, tentunye aye seneng bener deh! Wajar aje sih ye, aye seneng pas entu. Soalnye pas entu, aye ngerasa usaha aye buat latihan lomba kagak sia-sia, aye berhasil dapet penghargaan, aye berhasil jadi salah satu pemenang walaupun aye pas entu paling kecil di antara peserta laennye, aye ngedapetin tujuan usaha aye yaitu menang, dan berhasil ngehadepin beragam kesulitan buat usaha latihan lomba. Intinye, pas entu aye ngerasa puas, bangga, dan seneng bener deh karena udeh berhasil dapet penghargaan walaupun saingannye aye lebih tua semua! Nah elu kalo mau ikut lomba, jangan putus asa buat usaha biar menang ye! Hajar terus berusaha biar menang dan dapet penghargaan!


Karet gelang teryata punya banyak kegunaan, selaen buat ngiket bungkus nasi, kalo mau pergi sekolah aye sering nyariin nyang namanye karet gelang. Pas zaman orang tua aye masih susah, mau beli ape-ape kan harus mikir beberapa kali ye jadi kalo ada seragam ato kaos kaki rusak aye bisa pake tuh karet gelang. Kaos kaki pan biasanye sering melar tuh, kite bisa pake karet gelang nyang digulung ama kaos kaki ntu supaya tuh kaos kaki kaga pada kendor. Bukan cuma kaos kaki, rok aye juga kadang pan pengaetnye suka copot, jadi aye suka kaetin pake karet, emang sifatnye sementara doang si, tapi lumanyan dari pada kaga dipake sama sekali.


Kalo kite beli lauk di pasar kaya ikan, udang, cumi kan baunye suka rada amis ye. Mangkanye kalo lagi beli di pasar aye tuh suka minta sekalian di bersihin. Nanti di rumah aye kaga perlu lagi tuh bersihin ikan ampe dalem perutnye. Kite tinggal upyak lagi ama aer bersih di rumah biar darah ama bau amisnye ilang. Kalo mau disimpen di dalem kulkas baenya jangan di taro di dalem plastik, nanti kulkas jadi keliatan berantakan. Mending di taro di dalem container trus diperesin jeruk nipis biar bau amisnye makin ilang. Bisa juga ditambahin ama garem supaya ikannye bertahan lama trus pas mau diolah kaga ngeluarin amis lagi dari dalem kulkas.


Wayah kêcit, mungkin SD kêlas 2, Marisha maèn bêtiga barêng têmênnyah. Karna lingkungan rumah mêrèka têrmasup ramè, mêrèka ora ngêrasa ngêri acan. Nah, kêjadian horor onoh têrjadi sêkitar jêm 10 malêm. Wayah onoh, mêrèka bêtiga maèn di atas mobil bak punya têtangga nyang diparkir di bawah pu'un. Ujug-ujug, Marisha ngêdêngêr suara kêtawa wadon. Suaranyah mirip ama suara kuntilanak nyang tuman diah dêngêr di pèlêm horor. Awalnyah Marisha sêmpêt ora pêrcaya dan nganggêp suara onoh tibang khayalannyah, tapi têmênnyah nanyain kê Marisha juga têntang suara onoh. Marisha ngêjawab, "Iyak, guah go dêngêr." Mêrèka langsung lari têbirit-birit pulang kê rumah. Sêjak wayah onoh, Marisha ama têmên-têmênnyah kapok maèn di bawah pu'un ampè malêm ari.


Sungguh ora menyenangkan wayah kemampuan êluh dikêtawain oleh têmên-têmên di dêpan kelas, pdahal êluh merasa udah berusaha sêsuè prosedur ama berusaha dêngan maksimal. Tapi, têtêp ajah êluh tibang dipandang sebelah mata. Kalu membalas keburukan dêngan keburukan, êluh ora berbeda dêngan mêrèka. Apah go hal nyang êluh lakukan, selalu berusahalah melakukan nyang terbaik. Ontong gampang merasa lemah wayah êluh dikêtawain, meski udah melakukan nyang terbaik. Sêbuah hasil nyang diupayakan secara maksimal pasti akan berbuah positif. Dêngan selalu melakukan nyang terbaik dalêm saban hal, mangka êluh udah menunjukkan diri punya kapasitas ama kemampuan nyang pantas dihargai sekaligus membuktikan kêpada mêrèka nyang meremehkan êluh bahwa pandangan mêrèka adalah salah.


Teryata ade aye tuh juga nurunin, tapi die tuh jujur kalo die takut disuntik. Yang aye sebel tuh kok kalo ade aye nyang ngomong trus takut buat disuntik tuh dibolehin aja ye, kalo dulu aye jujur mungkin kaga bakal diijinin. Malah aye dimarahin karna bae buat kesehatan. aye mangkanye suka iri gara-gara dibeda-bedain mulu dah, mentang-mentang dulu aye anak pertama jadi kaga boleh tuh ngerasa takut pisan. Untungnye aye dulu tuh kaga ada surat buat persetujuan orang tua, jadi aye tinggal kaga dateng aje ke sekolah. Kalo sekolah ade aye tuh mesti ngisi surat dulu boleh apa kaga disuntik anaknye.


Pengalaman tahun pertama aye di Universitas kaga kalah menengangkannye, teryata tuh proses belajar pas jadi siswa ama mahasiswa tuh bener-bener beda banget. Waktu aye jadi siswa pan cara ngajarnye masih ape-ape dicekokin guru, nah pas lulus baru tuh semua kite nyang cari nah guru tinggal ngarahin aje. Persis pas kite jadi mahasiswa, wah aye kelabakan pan tuh, untungnye tahun pertama aye di kampus lancar, aye bisa lulus semua mata kuliah walaupun sempet dipanggil dosen pembimbing karna nilainya tibang ngepas. Meskipun gitu, aye tetep harus banyak bersyukur, nah dari situ aye mesti ningkatin lagi tuh belajarnye, sekarang aye udeh tau nih kalo aye tuh di tahun-tahun pertama harus paham kondisinye dulu, jadi ujian nyang selanjutnye tinggal ningkatin.


Aye tuh suka diomelin Nyak karena kaga katanye kaga pernah doyan makan. Emang aye akuin dari kecil tuh aye kaga nafsu tuh ama nyang namanye nasi, demennya jajan ama makan indomie. Udah gitu, kalo disuruh makan tuh pasti di entar-entarin. Nunggu perut kerasa melilit dulu baru tuh diisi ama makanan. Gara-gara itu aye tuh kena penyakit lambung, penyakit tuh suka kambuh kadang-kadang bikin nyiksa banget. Nah, suatu waktu aye tuh sarapan ama mie trus lupa makan nasi trus ditambah minum kopi pas siang. Abis itu malemnye aye celeng, karna perut udeh kaya di peres-peres dah kaga tahan banget. Akhirnye kena dari situ kaget lambung aye naek level ke jadi akut namanye Gerd.


Tahun 2018 aye ade lagi nih kasus penipuan nyang aye alamin. Jadi, pas itu aye punya anak bayi tuh lagi nyari stroller bekas buat anak aye pas gedean, karna nyang sekarang tuh cuma bisa buat bayi. Nah, aye cari tuh kan di Instagram tempat jual stroller bekas. Ketemu nih tempat yang jual stroller berkas trus harganya lumanyan murah, sekitar 700 ribuan trus masih bagus lagi. Pas aye hubungin tuh keliatan terpercaya banget, nyampe di situ aye masih kaga naro rasa curiga tuh. Ampe akhirnye, aye transfer tuh duit sebanyak 700 rebu trus aye tunjukin tuh bukti transfernye. Eh pas udeh di transfer die bilang makasih trus bakalan di kirim barangnye, eh die malah blokir nomor aye bener -bener apes dah.


Hadiah adalah kêjutan nyang paling ditunggu-tunggu ama sêmuah orang di ari istimèwa mêrèka. Dêngan ngasih hadiah bisa ngêjadi wujud kêopènan kita kêpada orang nyang kita sayangin. Olèh karna onoh, kita ora bolèh asal-asalan dalêm milih hadiah supaya hadiah nyang kita kasih ditêrima ama diingêt dêngan baèk. Hadiah ora tibang bisa dikasih wayah momèn ulang taun, tapi wayah momèn pêrkawinan, ari kasih sayang, ari ênyak, bahkan kêidupan sêari-ari go kita bisa aja ngasih hadiah. Ngasih hadiah bisa nongolin rasa girang buat pênêrimanyah. Sêlaèn onoh, banyak manpaat nyang bakal dirasain wayah ngasih hadiah buat orang nyang têrsayang. Ngasih hadiah juga bisa sêbagè wujud aprèsiasi ama rasa cinta pada orang têrkasih.


Elu pernah tinggal sendirian? Elu sedih kagak? Kalo aye sih pernah tinggal sendirian dan ngerasa hampa, capek, dan sedih bener karena waktu entu aye lagi ngerjain skripsi dan butuh dukungan, tapi aye malah kudu tinggal sendiri. Apelagi aye juga kudu ngurus rumah sendirian. Capeknye jadi makin maksimal kan? Nah elu pas ngerasa sedih karena sendirian, ngerasa kesepian dan hampa biasanye ngapain? Udeh ada cara buat ngehibur diri pas tinggal sendirian? Aye punya caranye. Pertama, kalo semua urusan elu udeh selesai, elu bisa tetep kontakan sama orang-orang terdekatnye elu. Kedua, elu bisa ngelakuin hobi elu ataupun nyari hobi baru biar waktu elu sendiri kagak kerasa bener. Ketiga, elu bisa ngelakuin hal-hal yang bermanfaat buat elu, biar waktu elu sendirian jadi berguna. Keempat, kalo semua urusan elu udeh kelar, elu bisa ngelakuin segala hal yang elu demen dan bikin santai. Jadinye kesedihan elu karena tinggal sendirian kagak berlarut-larut.


Berikut bêbêrapè langkah nyang kudu dilakuin sêbêlon meminjamkan duit biar proses tagih-menagih utang bisè berjalan dêngan baèk. Pêrtamè, cari tahu apakah orang nyang meminjam duit punya rekam jejak berutang jugè atau kagak. Lalu, apakah diè selama êni mengembalikan duitnyè? Wayah udèh yakin, beri pinjaman sesuai nominal nyang êlu relakan. Jangan memberi lebih besar daripada nyang êlu inginkan. Selanjutnya, buat aturan nyang jelas wayah meminjamkan duit. Cari tahu tujuan peminjaman duit, berapa banyak nyang dibutuhkan, kapan, amè pêgimanè mekanisme pengembaliannya. Lalu, wayah udèh meminjamkan duit, apè nyang seharusnya dilakuin wayah menagih utang biar situasinya kagak memanas? Adè bêbêrapè cara dalêm menagih ngutang. Pêrtamè, tagih utang secara baèk-baèk dahulu. Kalo orang nyang ngutang bêlon bisè membayar, tanyakan apè kendalanya amè kapan diè bisè membayar. Lebih baèk lagi kalo adè perjanjian bermaterai sêbagè jaminan buat pembayaran utang. Namun, kalo utang kagak kunjung dibayar amè orang nyang berutang malah menghindar, menempuh jalur hukum bisè ngêjadi pilihan.


Bagi kêluarga muslim, bêrikut cara buat ngatasin kêngêrian bocah ama hantu sêsuè dêngan sarèat. Pêrtama, tanêmin tauhid ama akidah kêpada bocah. Dantain kêpada mêrèka hal nyang diah bolèh ngêri ama hal nyang diah ora bolèh ngêri. Kêdua, ajarin wirid ama doa nyang diajarin Rasulullah Saw. Pilihlah bacaan wirid ama doa sêsuè kapasitas kêmampuan bocah. Kêtiga, jauhin bocah dari hal-hal nyang ngêdatêngin rasa ngêri ama hantu. Olèh karna onoh, kênalinlah mêrèka ama kisah-kisah para nabi, sobat-sobat Rasulullah Saw., atau kisah sahih laèn nyang bisa ngajarinnyah kêimanan, kêbêranian, ama akhlak nyang baèk. Kêêmpat, ajarin juga kêpada bocah buat ora ngêri-ngêriin têmênnyah, mêski maksudnyah bêcanda. Kêlima, kalu orang tua têrnyata orang nyang ngêrian juga, bêusahalah buat ora nampakin hal onoh di dêpan bocah. Kêênêm, bêdoalah kêpada Allah biar bocah dilindungin dari gangguan hantu.


Hal nyang bise buat harge undangan bakal jadi mahal ntu salah satunye ukuran undangan gede atawa kecilnye bakal pengaruhin harga lantaran undangan nyang ukurannye gede ude barang tentu kudu make mesin cetak nyang gede juge. Model undangan nyang gampang atawa nyang susah ngerjainnye ude pasti bakal pengaruhin harganye juge, makin pesenan seabreg, harga undangannye juge bakalan makin murah. Sebaliknye, makin dikit pesenan bakalan ngebuat harge undangan makin mahal. Bahan kertas nyang dipake juge bise nentuin harge undangannye. Bahan kertas nyang biase dipake undangan banyak jenisnye. Ade kertas Aster, Hammer, Linen, Ivory, Art Paper, Jasmine, Concord,  Kalo make tinta emas atawa perak di name pengantinnye atawa bagian undangan lainnye, eni juge bakal bise nambah biaya cetak ntu si undangan. Proses ngerjain foil eni kepisah ame proses cetak huruf-huruf lainnye pada undangan. nyang ude tentu bakal makan waktu buat ngerjainnye.


Sewaktu zaman sekolah dasar tiap aye ulang tahun, hampir selalui aye rayain, walaupun dengan sederhana di rumah aje kaga di resto kaya orang-orang tapi aye udeh girang banget, lagian berkah juga kalo ngadainnye di rumahe aje sederhana, tinggal undang sodara-sodara sama temen-temen. Biasanye kalo aye ultah aye undangin temen-temen aye buat makan-makan di rumah-rumah aye. Jadinye enyak aye kasih kejutan buat aye bikinin kue tart yang ajib bener, girang banget rasanye tuh. Terus nanti temen-temen aye pulang sekolah pade ke rumah kite ngegares aneka ganyeman yang udeh enyak aye buattin. Udeh gitu tambah girangnye lagi, temen-temen aye pade bawain aye kado aduh hati aye makin girang aje dah.


Elu pernah diludahin orang laen? Kagak sengaja kena gitu misalnye? Nah aye pernah kena ludah. Tapi bukan ludahnye orang laen, melaenkan ludahnye monyet. Pas aye kecil, aye diajakin encingnye aye buat ningkring sore vila deket rumah neneknye aye. Nah di bagian belakang entu vila, banyak kandang hewan, salah satunye monyet. Aye pun nyamperin entu kandang monyet berbulu cokelat terang. Tapi kagak lama kemudian, entu monyet ngeludahin aye. Jelas aje aye kaget dan jijik bener karena kena ludah. Elu tau kagak kenape aye sejijik entu karena kena ludah? Nah ternyate katanye, salah satu penyebab munculnye rasa jijik entu adalah hal yang keluar dari tubuh, misalnye ludah. Jadinye wajar aje aye jijik bener kena ludah, apelagi ludahnye monyet! Elu makanye kalo mau ngeliat hewna, ngeliatnye dari jauh aje ye, biar kagak kena ludahnye!


Katenye entu, trauma pas masih kecil ternyate dapet ngaruhin relasi sama orang laen. Pas seorang bocah ade trauma yang bikin mereka mikirnye kalo mereka kagak bisa percaya atau apelagi ngandelin orang terdeketnye, entu bocah akhirnye condong ade kepercayaan kalo di sekelilingnye entu tempat yang nakutin. Entu juga bikin mereka kesulitan bikin relasi pas jaman kecilnye dan beranjak ke jaman dewasa. Ade beberape dampak laen yang katenye juga bisa terjadi, ya entu; emosinye gampang meledak dan punya reaksi yang lebih intens, terjerumus ke perilaku tinggi resiko, kagak bisa rencanain atau nyiapin masa depan, ade resiko lukain diri sendiri, kurang kontrol impuls, self-esteem-nye rendah, dan bermasalah terkait pemecahan atau penalaran masalah.


Pêrtêmuan ama têmên lama sêtêlah sêkian waktu ora kêtêmu sêring ngêja suasana kagok ama ora kêrasan. Didantain ama sêorang psikolog bêrnama Gracia Ivonika, M.Psi., bahwa sêbêlon ngêmulè pêrtanyaan ama kongkoan wayah kêtêmu têmên lama, pênting buat montên bêbêrapah kontèks bêrikut, di antaranyah hubungan sêbêlonnyah. Pastiin bahwa rèlasi êluh ama têmên êluh di wayah dulu baèk-baèk ajah. Têrus, tingkat kêdêkêtan. Sêbêrapah dêkêt êluh ama têmên êluh juga kudu dipêratiin wayah pèngèn ngêmulè suatu pêrtanyaan atau kongkoan. Sêlanjutnyah, karaktêr. Sêsuèin kongkoan ama karaktêr têmên êluh. Dêngan ngênalin ama ngaplikasiin kontèks onoh, êluh bisa tau apah nyang sêbèknyah ora ditanyain kêpada têmên lama nyang baru ajah kêtêmu.


Trypanophobia ntu merupakannye kondisi dimane seseorang mengalami ketakutan yang berlebihan akan tindakan medis yang melibatkan suntikan, atau tindakan yang berhubungan dengan jarum suntik. Fobia ntu kagak hanya dialami anak-anak tapi juga sebagian orang dewasa. Biasanye, beberape hari, atau jam sebelum, dan saat berhadapan dengan jarum suntik, penderita bisa merasakan beberapa tanda fobia jarum suntik, ya ntu, jantung berdebar, tensi menjadi naik, tangan gemetar, nafas terengah, keringat dingin, pusing, lemas, gelisah, cemas, dan bahkan ada yang sampe pingsan. Orang dengan fobia ntu bakalan berusaha menghindari kondisi/situasi, dan objek yang bisa memicu ketakutannye ntu, atau berusaha menghadapinye sambil menahan rasa takut, dan cemas. Karena ntu, kagak sedikit yang belum melakukan vaksin bukan karena takut vaksinnye,vtapi fobia melihat jarum suntik, atau takut rasa sakit yang disebabkannye oleh ntu jarum suntik.


Ontong panik kalu êluh ngalamin masalah bau kètèk. Êluh bisa nyoba bêbêrapah cara ngilangin bau kètèk nyang nyêngat bêrikut ênih supaya kètèkluh kêmbali rêsik ama bèbas bau ora sêdêp. Nyang kudu êluh lakuin pêrtama kali adalah ngêjaga kêrêsikan awak dêngan têlatèn. Êluh kudu mandi minimal dua kali sêari, têrutama kalu êluh sêring bêraktipitas di luar ruangan. Sêlanjutnyah, dêmi ngêminimalisasi risiko bau kètèk ora sêdêp, êluh kudu rutin nyukur bulu kètèk, misalnyah atu minggu sêkali. Lalu, pilihlah bahan pakèan nyang têpat. Pakèan nyang kêrasan ngêjaluh bèbas bêgêrak tanpa kêganggu olèh kêringêt bêrlêbihan nyang ngêjadi pênyêbab bau kètèk. Cara laènnyah nyang patut êluh lakuin adalah ngêbatêsin konsumsi gêgarêsan ama minuman pênyêbab bau kètèk. Têrakhir, gunain dèodoran sêcara têratur.


Ampir saban orang pernah ngalamin anceman. Anceman itu kerjaan satu atawa gerombolan orang yang boleh jadi ngebahayain orang atawa kelompok laen. Anceman ini juga bisa dikerjain negara ama negara buat ngebahayain keselametan warganya. Tujuan orang atawa kelompok ngancem itu buat bikin orang yang diancem ketakutan ama jadi berobah. Bisa ada anceman gitu juga bisa jadi gara-gara orang yang pengen sesuatu ama orang laen, cuma jia kagak bisa berunding baek. Orang kayak gini, udah buru-buru kepengen dapetin apa yang jia pengen, make cara ngancem. Menurut orang yang suka ngancem, berunding ngebutuhin waktu yang kagak cepet. Makanya, jia milih ngancem, biar orang yang diancem ketakutan. Nah, orang yang dalem keadaan ketakutan biasanya nyerahin atawa nurutin apa aja ke orang itu, biar ancemannya kagak kejadian.


Saat ini, tak banyak orang tua yang memahami bahwa tahnik adalah sunnah Nabi yang sangat dianjurkan saat bayi baru lahir. Tahnik adalah memasukkan kunyahan/lumatan buah kurma ke dalam mulut bayi yang baru lahir dan menggosokkannya dengan lembut di langit-langit mulut bayi sampai seluruh bagian dari mulut bayi tersebut terolesi dengan sari buah kurma. Jika kurma sulit untuk didapat, boleh diganti dengan sari kurma yang sudah jadi atau madu. Apakah tidak bahaya bagi bayi? Bayi yang baru lahir terutama bayi yang lahir prematur atau bayi dengan berat lahir kurang, memiliki kandungan glukosa yang sangat kecil dalam darahnya (umumnya hanya di bawah 30mg per 100 ml darah). Jika kekurangan zat gula ini tidak segera dipenuhi, biasanya bayi akan mudah menolak ASI ibunya, otot-ototnya lemas, gangguan syaraf, bahkan berujung pada kematian


Sêorang wadon bêrnama Annisa Fakrulrazi têrtarik buat nikmatin sop pêrut nyang têrkênal di Malaysia. Diah sêngaja ngêbêli sop pêrut di salah atu rèstoran têrkênal karna têmpat onoh ramè pêmbelinyah. Sêudah sampè di rumah, Annisa bêrmaksud buat ngêmanasin lagi sop pêrut onoh sêbêlon ngêgarêsnyah. Tapi, wayah baru ngêbuka bungkus sop pêrut onoh, Annisa nyium bau nyang amat bonto mirip kotoran sampi. Ngêrasa pênasaran, Annisa kêmudian mêrèksa ucus sampi onoh. Bêtapa kagèt ama jêmbêrnyah Annisa ngêliat kondisi ucus onoh. Têrnyata, dua têtêk ucus sampi nyang udah ditaro dalêm panci onoh masing penuh dêngan kotoran sampi. Rupanyah tukang masak di rèstoran onoh ora rêsik wayah ngumbah ucus sampinyah karna nyisain kotoran sampi di dalêmnyah. Annisa langsung ngubungin rèstoran onoh buat nyampèin kêluhan atas sop pêrut nyang dibêlinyah. Jawaban rèstoran onoh ngêja Annisa êmpêt. Tanpa bêrsalah mêrèka bilang nyang ada di dalêm ucus onoh bukan kotoran sampi, tapi lêmak sampi.


Satu cara agar berani berenang yang bisa ditempuh adalah dengan membuatmu berani terlebih dahulu berada di dalam air. Caranye ntu adalah dengan melatih keberanianmu menahan nafas. Jika kamu sudah cukup berani, maka langkah selanjutnye bakal jauh lebih mudah. Ini merupakan salah satu tahap yang harus dilalui oleh setiap orang saat sedang belajar berenang. Dalam berenang, aktivitas menyentakkan kaki di air dalam posisi tubuh terlentang itu bertujuan untuk membuat badan kite bisa terapung, dan melaju di dalam air.  Sehingga nantinye kite bisa berpindah tempat saat berada di air sambil mencegah diri kite tenggelam. Semua ntu butuh proses, termasuk dalam cara agar berani berenang. Keberanian, dan rasa percaya diri untuk berenang kagak akan bisa muncul dalam sekejap. Kamu membutuhkannye usaha yang konsisten, dan waktu yang cukup sebelum kamu bisa melihat dirimu membuat kemajuan yang berarti. Intinye adalah teruslah bersabar, dan jangan patah semangat.


Menang undian berhadiah emang senengnye bukan maen, tapi mentang-mentang kesenengan juga kite tetep harus waspada. Bisanye kan kalo mau ambil undian tuh suka dimintain dataa pribadi, nah data pribadi kite tuh harus rahasia jadi kaga boleh disebar. Teryate banyak juga loh oknum-oknum dari orang dalem nyang manfaatin kantornye sendiri. Intinye kite kagaa boleh maen percaya aje ama orang, kalo pun minta data pribadi untuk keperluan dokumentasi, kite gaboleh lengah trus pengisian data juga mesti transparan, dilakuinnye di depan mata kite. Kejahatan di jaman sekarang udeh merajalela, di dalem suatu tempat nyang dikira aman aja kite bisa ditipu apalagi nyang kaga jelas asal muasalnye.


Waktu sekolah, ampir saban murid pernah ngerasain diomelin ama guru. Pas SMP dulu pernah di kelas, gurunya baru masuk. Muridnya masih pada enak ngobrol. Guru ngomel. Semuanya langsung pada kicep. Nah, pas gurunya lagi nyiap-nyiapin alatnya di meja, ada dua murid yang lagi beresin meja juga, sambil ngoceh dikit-dikit. Guru barusan langsung ngomel, sembari ngelemparin spidol ke congor muridnya. Guru itu merentah jia biar keluar dari kelas. Jia langsung bediri, keluar kelas. Jia ngerasa malu banget diperlakuin kayak begitu. Ampe depan kamar mandi, jia langsung nangis kejer. Kudunya, jia emang kagak berisik dulu pas tau gurunya abis ngomel. Gurunya juga kudunya bilangin baek-baek, jangan langsung ngelemparin spidol, bikin malu murid.


Sênèn, 8 Juni 2009 ngêjadi ari kêlam bagi Koko ama kêluarga. Pêgimana ora, Koko kudu têpisah dari kêluarganyah. Koko ditangkêp aparat kêpolisian Bojong Gêdé, Bogor, lantaran dituduh nyolong lèptop, kamèra, ama hapè milik sêorang warga. Dalêm ruang tahanan, Koko nyang masing bocah dicampur ama tahanan laènnyah nyang udah dèwasa. Wayah ênyaknyah Koko, Lina, ngêjênguk di tahanan, Koko ngaku udah disèksa ama oknum polisi. Êmaknyah Koko sèwot dan ora têrima. Akhirnyah, diah minta bantuan kê kantor LBH Jakarta. Faktanyah, Koko danta bukan bocah nyang nyolong. Bêbêrapah ari abis Koko ditahan, polis bêrhasil ngungkap ama nangkêp tukang nyolong sêbênêrnyah, bahkan tukang nyolong onoh juga udah ngaku bahwa Koko ora ada kaitannyah acan ama diah.


Badan mao diobrak-abrik ame orang laen, terus kite ngerase takut ato cemas emang wajar. Cuman, kalo obrak-abrik ato operasi enih tujuannye bae, ngilangin penyakit dari diri kite, ade baenye kite usaha buat bedamae ame ntu rase takut. Caranye bukan dengan pasrah, tapi usahain ntu takut kagak nguasain kita belebihan, soalnye bakal bedampak bener ke peforme badan kite sebelon di operasi. Ade beberape care nyang bise diikutin pasien kalo mao tenang sebelon operasi. Petame, cari ingpormasi sebanyak-banyaknye soal penyakit nyang dialamin, terus operasi ape nyang bakal dilakuin, ame gimane nanti dampak dan penyembuhannye. Kalo kureng, tanyain ato cecer bae ke dokter ame perawatnye. Terus, misal waktu operasinye masi behari-hari setelahnye, ente bise ngerileksin badan dulu dengan pijet, misalnye, ato akupuntur ame yoga. Kalo operasinye ude di depan mate, care bikin rileksnye bise dengerin musik nyang tenang, ngobrol ame keluarge, ame baca buku kedemenan ente. Jan lupe nyiapin diri dengan makan makanan nyang sehat kek anjuran dokter, tidur nyang cukup, terus usahain mikir positip terus!


Emang dasarnye bandel, aye tuh tetep kaga kapok ama nyang namanye nahan laper. Tetep aje tuh kaga makan kalo perut belon kerasa perih. Tapi, karna takut ngerasain lagi sakitnye gerd kaga ketulungan sering bawa roti ato biskuit buat dicemilin. Nah, tapi kebiasaan buruk tuh kaga aye kurangin, yaitu ngonsumsi kopi malah makin ketagihan. Tiap hari tuh rasanye ada yang kurang kalo kaga min kopi. Pas itu aye kebeneran lagi kerja trus tekananye tuh berat, akhirnya di bulan ke 3 aye ambruk tuh sakit ampe 2 kali ke klinik kaga sembuh juga. Akhirnye pas sore aye ngerasa sakit kaga ketulungan di bagian perut kanan atas, udeh ketakutan tuh di usg ama rotgen, eh teryata kena perdangan empedu.


Selama punye anak, aye mutusin buat jadi ibu rumah tangga, bukan karna apa tapi aye ngerasa anak aye tuh lebih butuh ibunya dan paling aman ama ibunye. Omongan orang emang banyak nyang bikin kite jadi patah semangat, sayang karna sekolah tinggi-tinggi ujung-ujungnye cuma ngurus anak trus banyak lagi dah omongan nyang kaga ngenakin. Aye mah tetep yakin karna aye sekolah pan bukan cuma buat jadi wanita karir, ilmu nyang aue punya bisa bakal ngajarin anak aye. Sebenernye mah jadi ibu rumah tangga kaga nyuruh kute ngejedog aja di rumah, banyak pan kerjaan sekarang nyang bisa dikerjain di rumah, bisa juga buka usaha, pokoknye di rumah juga masih banyak kegiatan dah nyang bisa diikutin.


Waktu entu Alsa masih SMP. Die tinggal di asrama. Die pas entu sekamar sama kakak kelasnye yang sok berkuasa dan tukang bully. Jadi kasurnye Alsa entu pas bener di depan pintu. Nah pas entu Alsa sama temen-temennye lagi ngobrol. Para kakak kelasnye entu ngedengerin. Nah Si Sok Berkuasa enih pun malah tiba-tiba nyindir omongannye Alsa. Alsa yang emang agak-agak jail, die malah bales sindir entu kakak kelasnye sampe kakak kelasnye entu kesel bener. Si Sok Berkuasa pun ngancem Alsa. Abis entu die ngadu ke temen-temen laennye yang kagak ade di entu kamar dan mereka dateng ke entu kamar. Terus pas entu Alsa jadi takut karena diancem. Tapi nyatanye Alsa bisa menangin argumentasinye.


Orang tuh sering ketawa karna aye tuh kalo ngomong bahasa Betawinye tuh suka keliatan banget. Aye kalo ngomong kan sukanye tuh asal jeplak, trus karna ngomongnye gayanya begitu orang sering ketawa. Temen-temen aye juga ada nyang ampir apal kalo ada bahasa nyang die kaga tau karna emang aye suka ngobrol ama sodara nyang banyakan orang Betawi, jadi orang laen belom tentu ngarti apa nyang aye omongin. Trus juga aye tuhkan pernah ngomong celana jeans trus nyebutnye tuh lepis.  Gara-gara itu temen sekelas aje bisa ketawa, tapi dari situ aye jadi bisa benerin kosa kata nyang aye punya karna biasanye kan suka asal jeplak bae.


Ade pengalaman pribadi ane nih, kejadinnye nyang aye alamin berape taon nyang ude lewat waktu keilangan handphone waktu aye di bandara. Waktu ntu aye lagi pengen ke  Denpasar buat nghadirin acara rapat organisasi. soalnye boardingnye masih agak lame terus pan bikin bosen, akhirnye aye bareng ame temen-temen mutusin buat check-in biar kite bise ngopi ame ngobrol santai dulu di luar bandara sebelom kite terbang. Waktu kite lagi ngantre buat check-in, jarak ame penumpang satu ame nyang lainnye rapet banget jadinye keliatan lebih keliatan kayak orang nyang lagi kerumunan kagak beraturan. kagak lame pas ude masuk pesawat ane baru nyadar kalo handphone ane kaga ade dikantong celana, pas diinget kagataunye ane ngerasa jatoh pas lewatin lorong pas mau masuk kepesawat. kagak lama ane diumumin ame pramugari siape nyang ngerasa keilangan handphone, langsung aje ane ngacugin jari, alhamdulilahnye barang kesayangan ane ketemu lagi.


Orang kalo diancem banyak penyebabnye. Bise gegara die nyang sala, ato justru die tau kesalahan orang laen, cuman disuru buat ditutupin. Disurunye enih kagak make cara alus, tapi mendekati ato bahkan pake kekerasan biar si nyang diancem ngerasa ketakutan, terintimidasi, ame tepojok. Kalo udeh begonoh, psikis si korban gampang bangat dikontrol ame nyang ngancem. Bae-baenye kalo si korban enih emang nyang salah. Kalo si korban tenyate nyang bener, bise-bise die bakal nurut ape bae kate si pengancem, mao ntu hal bagus ato kagak. Terus, enih anceman bise belanjut bae ampe si pengancem puas tanpa meduliin kondisi mental si korban gimane. Kalo udeh begini, nyang jadi korban emang kudu bangat nyari petolongan ke orang laen nyang punye power lebi.